Қирқ минг отлиқдан иборат ўн тўртта зафарли сипоҳ фавжларини сафга тизиш тузуки\nАмр этдимки, агар ғаним лашкари ўн икки минг отликдан ортиқ бўлсаю, лекин қирқ мингга етмаса, (лашкаримга) бахтиёр ўғилларимдан бири сардор бўлсин. Икки бегларбеги қўшунот, туманот ва улусот амирлари ҳамда қирқ минг отликдан кам бўлмаган сипоҳ билан унинг хизматида ҳозир турсинлар. Зафарли сипоҳ фавжлари, тадбиркорлик, мардлик ва мардоналикни қўлдан бермасликлари учун, мени доим майдонда ҳозир деб билсинлар.\nАмр этдимки, менинг зафару бахт келтирувчи чодиримни (лашкар) бошига олиб чиқишгач, ўн иккита сипоҳий фавж тайинласинлар, уларнинг ҳар бирига улусот амирларидан бири фавж амири этиб белгилансин. У мен тузган саф тизиш, (ғаним) сипоҳи фавжлари сафини бузиш, жанг майдонига кириш ва чиқиш йўллари ҳақидаги ўн икки тузукни доим назарда тутиши лозим.\nСардор улким, ғаним сипоҳи саркардаларининг сонини ҳисоблаб, уларга тенг келадиган лашкар бошлиқларини тайинлайди. У ғаним сипоҳининг жангда кўпроқ ўқчиларними, қилич чопувчиларними ёки найзадорларни майдонга туширишини назарда тутсин. Ғаним сипоҳининг рафторини кўрсинким, сипоҳ фавжларини узлуксиз, оҳиста-оҳиста жанг майдонига юборадиларми ёки ҳаммасини бирданига ҳужумга ташлайдиларми (буни яхши билсин). Жанг майдонига кириш ва чиқиш йўлларини ҳам мулоҳаза қилиб кўрсин. Душман қай тарзда жанг қилишини англаб олсин. Гоҳида ғаним ўзини камсонли ёки қочаётгандек қилиб кўрсатади. Шундай пайтда, уларнинг макр-ҳийлаларига учмасин ва ўзини қочаётгандек қилиб кўрсатишига алданиб қолмасин.\nЖанг кўрган, тажрибали сардор улким, у урушнинг барча жумбоқларидан хабардор, қайси сипоҳ фавжини жангга ташлаб, қайси чигални қандай чора-тадбир билан тузатиш ва қай усулда жанг қилиш кераклигини билиши лозим. Тажрибали сардор ғанимнинг нияти ва режаларини, унинг қай усулни қўллаб жангга кирмоқчилигини сеза билиши ва душманнинг ўша тадбирни қўллашига тўсқинлик қила олиши керак.\nЧин сардор улким, қирқ минг отлиқ сипоҳдан ушбу тартибда ўн тўртта сипоҳий фавж туза олади. Аввал ўзига қарашли сафларни тузиб, уни қўл деб номласин. Сўнгра баронғорнинг уч фавжини тузиб, улардан бирини баронғор ҳировули деб атасин. Яна жавонғорнинг уч сипоҳий фавжини тузиб, улардан бирига жавонғор ҳировули деб от қўйсин. Шу тарзда баронғор фавжларининг олдига яна уч сипоҳий фавж қўйиб, уларни чоповул деб номласин. Шу уч фавждан бирини эса чоповул ҳировули деб атасин. Шу тартибда яна уч сипоҳий фавж тузиб, уларни жавонғор фавжларининг олдига қўйиб, уни шиқовул деб номласин. Бу уч фавждан бирини эса шиқовулнинг ҳировули этиб тайинласин. Шундан сўнг қўл қаршисида синалган, таж-рибали ўқчилар, қиличбозлар, найзадорлар ва баҳодирлардан иборат катта ҳировул тузсинлар. Чунки ҳировулнинг айнан шу фавжлари қаттиқ сурон солиб ёвни синдиради.\nҲақиқий сардор улким, ғаним лашкарининг рафторини кузатиб боради ва амирлардан қай бири буйруқсиз юриш бошлаб, бошқалардан илгарилаб кетса, унга танбеҳини беради. Чин сардор душманнинг қай тарзда жангга кириши ва чиқишини назаридан қочирмасин, токи ғанимнинг ўзи уруш бошламагунча жангга киришга ошиқмасин. Ёв жангга кирганидан сўнг, сардор уларнинг жанг қилиш усулини кўриб ўргансин, жанг майдонига қай тартибда кирадилар ва чиқадилар, унга нисбатан қандай ҳужум этадилар, ҳамла қилгач, ортларига қайтадиларми ёки вақти билан қочиб, (кейин яна) фурсат пойлаб қайтадан жангга кирадиларми, (буларни кузатиб турсин). Яна сардорга лозимдирки, (қаттиқ зарба емай туриб) енгилгандек қоча бошлаган ёв кетидан қувмасин, чунки уларнинг ортларида кучли ёрдамчи қўшинлар турган бўлади. Сардор шуни ҳам билсинки, ғаним лашкари бор кучи билан бир катта тўпдек бўлиб ҳужум қиладими ёки ўнгу сўл қанотини ёзиб, уруш олиб борадими?! Сардор аввал уларга қарши катта ҳировул фавжларини рўбарў қилиши ва жангга ташлаши керак. Унинг ортидан катта ҳировулга мадад тариқасида кетма-кет чоповул ҳировули ва шиқовул ҳировулини жангга киргизиши керак. Уларнинг орқасидан эса чоповулнинг биринчи фавжи ва шиқовулнинг иккинчи фавжини жангга ташласин. Уларнинг кетидан эса чоповулнинг иккинчи фавжи ва шиқовулнинг биринчи фавжини жангга ташласин. Агар ғанимга етказилган ушбу етти зарбадан кейин ҳам ғалабага эришилмаса, у вақтда баронғор ва жавонғорнинг ҳировулларини жангга киритсин, (бу билан) ғанимга тўққиз зарба берилади. Агар тўққиз зарбадан кейин ҳам фатҳу зафар муяссар бўлмаса, баронғорнинг биринчи фавжи ва жавонғорнинг иккинчи фавжини урушга солсин. Агар шу ўн бир зарбадан кейин ҳам ғалабанинг дараги келмаса, баронғорнинг иккинчи фавжи ва жавонғорнинг биринчи фавжини жангга ташласин. Шу ўн уч зарбадан кейин ёв енгилиб, ғалаба қўлга киритилади, деб умид қилсин. Мабодо бу ўн уч зарба билан ҳам фатҳу зафар ҳосил бўлмаса, у ҳолда, қўл сипоҳий фавжларини урушга шайлаб, ўзи ҳам улар билан жангга кирсин ва душман кўзига ўзини тоғдек кўрсатиб аста-секин, уюшган ҳолда ҳаракат қилсин. Уруш баҳодирларига буюрсинким, қиличларини яланғочлаб ҳужумга отилсинлар. Ўқчилар эса визиллатиб ёйлардан қалин ўқ ёғдирсинлар. Шунда ҳам фатҳу зафарга эришилмаса, сардорнинг ўзи жанг майдонига тушсин ва менинг (мадад кучларим) ва буйруқларимни кутсин.\nАмир Темурнинг ақлий қобилиятлари ва қизиқишлари кўлами кишини айниқса ҳайратга солади. Унинг ҳумдорлиги битилган тарихларда тиббиёт, астрономия ва айниқса, араблар, форслар ва туркийлар тарихи соҳасидаги билимлари мадҳ этилади. У завқ билан олимларнинг мунозараларига киришиб, кўпинча ғолиб чиқарди... (В.Ф. Манс)


Добавлено: 24.11.2016, 09:42\nСовуқ ҳавода саноқли дақиқаларни ҳам ўтказиш қийин. Агар иссиққина уйингизга етгунингизча совуқдан титрай бошлаганингизни сезсангиз, кўп куюнманг. Исиниб олишнинг бир нечта йўллари бор. Бир вақтнинг ўзида шамоллашнинг ҳам олдини олиш мумкин.\n1. Бир текис нафас олинг\nОҳиста нафас олинг, лекин жуда ҳам чуқур бўлмасин. Бу асаб тизимини тинчлантиради ва организмнинг совуққа мослашишини осонлаштиради. Аммо қадамингизни тезлатинг.


Ўзбекистон ва Туркманистон Президентлари икки томонлама ҳамкорлик ва (...)\nЎзбекистон ва Туркманистон Президентлари икки томонлама ҳамкорлик ва кун тартибидаги минтақавий долзарб масалаларни муҳокама қилдилар\nБугун, 29 июнь куни Ўзбекистон Республикаси Президенти Шавкат Мирзиёев Туркманистон Президенти Гурбангули Бердимуҳамедов билан телефон орқали мулоқот қилди\nЎзбекистон Президенти Матбуот хизмати хабарида келтирилишича, суҳбат аввалида давлатимиз раҳбари Гурбангули Бердимуҳамедовни таваллуд куни билан самимий табриклаб, унга мустаҳкам соғлик, фаровонлик ва катта зафарлар тилади.\nПрезидент Гурбангули Бердимуҳамедов раҳбарлигида замонавий Туркманистон юксак муваффақиятларга эришгани – барқарор ижтимоий-иқтисодий ривожланаётгани, халқаро майдондаги нуфузи муттасил ортиб бораётгани алоҳида қайд этилди.\nТелефон мулоқоти чоғида икки томонлама ҳамкорликка доир ва минтақавий аҳамиятга молик долзарб масалалар кўриб чиқилди.\nПрезидентлар Ўзбекистон-Туркманистон дўстлик, яхши қўшничилик ва стратегик шериклик муносабатлари изчил мустаҳкамланиб бораётганини катта мамнуният билан таъкидладилар.\nЎзаро манфаатли амалий ҳамкорликни, биринчи навбатда савдо, саноат, энергетика, қишлоқ хўжалиги, транспорт ва транзит ташувлари, туризм соҳаларида янада кенгайтириш зарурлиги қайд этилди.\nДавлат раҳбарлари чегараолди ҳудудлар ўртасидаги фаол алоқаларни давом эттириш, шунингдек, таълим ва маданий-гуманитар алмашинувларни кенгайтириш фикрини қўллаб-қувватладилар.\nИкки томонлама Ҳукуматлараро комиссия доирасида ҳамкорлик бўйича қўшма дастур ва лойиҳаларни ишлаб чиқишга келишиб олинди.\nЎзбекистон ва Туркманистон Президентлари коронавирус инфекцияси тарқалишига самарали қарши курашиш мақсадида тегишли идоралар даражасида яқиндан мулоқот ва мувофиқлашувни амалга ошириш муҳим эканини таъкидладилар.\nСуҳбат сўнгида давлат раҳбарлари қардош Ўзбекистон ва Туркманистон ўртасидаги муносабатларни ҳар томонлама ривожлантириш ва мустаҳкамлашда иккала томон ҳам қатъий эканини яна бир бор тасдиқладилар.\nМулоқот ҳар доимгидек самимий ва дўстона руҳда ўтди.


Пекинда янги Ипак Йўлига бағишланган халқаро форум иш бошлади, Хитой раҳбари ўз фикрларини очиқлади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:39 - Пекинда янги Ипак Йўлига бағишланган халқаро форум иш бошлади, Хитой раҳбари ўз фикрларини очиқлади\nТарихий Ипак Йўлини қайтадан тиклаш ташаббуси билан АҚШ аллақочон ўртага чиққан эди. Аммо, бу ташаббуснинг орқасида Вашингтондаги Жон Хопкинс Университетининг исломкаримфарастлиги ва демократия принципларидан узоқлиги билан танилган профессори Фредерик Старр тургани сабабли, бу ташаббус узоққа боролмаслигига “Бирлик” Партияси раиси Абдураҳим Пўлат АҚШнинг машҳур Хельсинки Комиссиясида 10 йилча аввал қилган нутқида ҳам ишора қилган эди. Бу Коммиясининг 21 аъзосидан 9 нафари АҚШ парламентининг қуйи палатаси - Вакиллар Уйидан, бошқа 9 нафари Конгресснинг юқори палатаси - Сенатдан эканлигини ҳисобга олсак, улар Абдураҳим Пўлатнинг гапларига ва бу хусусдаги “Ҳаракат” Агентлигининг таҳлилларига эътибор бермаганларидан афсусланишлари керак.\nАҚШ бу масалада биронта жиддий иш қилолмагани сабабли, ташаббусни Хитой ўз қўлига олишга мақсадида айнан Хитой лидери Си Цзиньпин бир неча йил аввал “Бир белбоғ – бир йўл” (ёки “Бир макон – бир йўл”) номли ташаббус билан чиқиб, Ипак Йўлида ўз ҳукмронлигини ўрнатиш ҳаракатини бошлаган эди.\nНиҳоят, Хитой шу йўналишда катта қадам қилиб, Пекинда жаҳоннинг 29 давлати раҳбарлари ва 100 га яқин давлат вакиллари иштирокидаги халқаро форум ўтказишга қарор қилди. Бугун бу форум ўз ишини бошлади. Бу форумга асосан Европа ва Осиё мамлакатларининг вакиллари келганлари табиийдир, чунки, тарихий Ипак Йўли айнан Осиё ва Европа ўртасидаги савдо йўлларини яратиш мақсадида яратилган эди.\nЎзбекистон Президенти Шавкат Мирзиё форумда қатнашаётгани аввалги хабарларимиздан маълум. Бошқа хабарлардан маълум бўлишича, форумга қатнашиш учун БМТ, Халқаро Валюта Фонди, Жаҳон Банки раҳбарлари, Россия, Белорусия, Қозоғистон, Қирғизистон, Туркия президентлари ҳам келганлар. Диққатга сазовор хабарлардан бири - Хитойнинг Покистон билан Покистон тарафидан босиб олинган Кашмир орқали савдо йўли ташкил қилиш ниятидан норози бўлган Ҳиндистон бу форумда қатнашмаслик қарори олганидир.\nБугун маҳаллий вақт билан эрталаб иш бошлаган форумда очилиш нутқи сўзлаган Си Цзиньпин бу лойиҳанинг келажаги ҳақида баландпарвоз гаплар гапиришдан ташқари, бу лойиҳа учун 100 млрд доллардан ҳам кўп маблағ ажратишга тайёр эканлигини эълон қилди.\nШунча маблағ неча йилга мўлжаллангани айтилмаса ҳам, бу катта пул, дейди мухбиримиз. Кўринишидан, хитойликлар Ғарб янги муаммолар, яъни замоннинг янги чақириқлари қаршисида жаҳондаги лидерлик ролини йўқотишини тушуниб, “Ҳаракат” башорат қилаётгандек, янги лидер бўлишга ҳозирлик кўришни бошлаганга ўхшайдилар. Бу лидерлик қанчалик яхши ёки ёмон бўлишидан қатъий назар, бунга тайёргарлик кўриш мутлақо зарур. Бундай лидерлик ёмонликка олиб бориши маълум бўлса, бунинг олдини олиш учун ҳам ҳар нарса қилиниши керак.\nДаврвоқе, ҳамма бу каби анжуманларда бўлгани каби, Пекинга келган давлат лидерлари икки- тарафлама учрашувлар ҳам ўтказиш билан машғуллар. Масалан, Си Цзиньпин Россия ва Қозоғистон президентлари билан алоҳида учрашди, Путин эса, Туркия, Чехия, Ўзбекистон ва Мўғилистон президентлари билан қисқа учрашувлар ўтказди.


16:57 / 25.11.2016\nТадбиркорлар ва ишбилармонлар ҳаракати – Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёев 24 ноябрь куни Тошкент шаҳри сайловчилари билан учрашди. Номзоднинг учрашувдаги нутқи тўлиқ ҳолда «Тошкент оқшоми» газетасида чоп этилган.\nЖамоат транспортини ривожлантириш масалалари. Пойтахтимизда жамоат транспортидан фойдаланиш масаласи бугунги кунда долзарб бўлиб қолмоқда.\nБу борада автобус, метро ва бошқа турдаги жамоат транспортларининг фаолиятини кенгайтириш муҳим аҳамият касб этади. Шундан келиб чиққан ҳолда, келгуси 5 йилда умумий қиймати қарийб 390 миллиард сўм бўлган 4 та лойиҳани амалга ошириш кўзда тутилмоқда.\nШаҳарда серқатнов, тирбанд ҳудудлар бўйича 80 та янги автобус йўналиши ташкил этилади. Ҳар йили катта ва ўрта сиғимдаги 100 та автобус харид қилинади. Бу мақсадларга маҳаллий бюджет ҳисобидан 335 миллиард сўм маблағ йўналтирилади.\nМисол учун, Сирғали туманининг “Сирғали-6” мавзесида жойлашган 400 та автомобилга мўлжалланган кўп қаватли автогараж қурилишига жами 7,5 миллиард сўм маблағ сарфланиб, у 2017 йилда ишга туширилади.\nТошкент метроси қурилишини давом эттириш юзасидан 2017-2020 йилларда умумий қиймати 295 миллион доллар давлат бюджети, Ўзбекистон тикланиш ва тараққиёт жамғармаси ҳисобидан узунлиги 10 километрдан иборат 8 та станцияни ўз ичига олган 2 та лойиҳани ишлаб чиқиш таъминланади.\nШаҳарнинг ҳалқа йўли бўйлаб узунлиги 66,3 километр бўлган темир йўл транспорт воситасини – яъни, электричкани йўлга қўйиш билан боғлиқ лойиҳа амалга оширилади. Бу лойиҳани 2017-2030 йилларда амалга ошириш учун давлат бюджети ва маҳаллий бюджетлар ҳисобидан 189 миллион доллар маблағ йўналтирилади.\nТошкент шаҳри аэропортида 2019-2020 йилларда янги халқаро терминал қурилиши амалга оширилади. Бунинг учун давлат бюджети, Ўзбекистон тикланиш ва тараққиёт жамғармаси ҳисобидан 336 миллион доллар маблағ йўналтирилади.\nЙўл ва йўл ўтказгичлар тармоқларини ривожлантириш масалалари.\nСўнгги вақтда янги кенг автомобиль йўллари ва кўприклар, чорраҳалар барпо этилгани пойтахтимиз йўлларида қатновни бир маромда таъминлаш имконини бермоқда.\nБиринчи Президентимизнинг бу масалага ҳамиша катта эътибор қаратиб келганликларининг боисини бугун янада чуқур тушуниб етяпмиз. Айни вақтда бу борада вазият мураккаблигича сақланиб келаётганига ҳаммамиз гувоҳ бўляпмиз.\nИстиқболда транспорт коммуникация тармоқлари, чорраҳаларни такомиллаштириш, йўлларни қуриш ва реконструкция қилишнинг пухта ўйланган стратегиясини белгилаш билан боғлиқ махсус Ҳукумат қарори тайёрланиши керак, деб ҳисоблайман.\nУшбу ҳужжатда шаҳар аҳолиси учун қулай шароитлар яратиш, тобора кўпайиб бораётган транспорт оқимини оқилона бошқариш, аҳолига транспорт хизматлари кўрсатиш тизимини такомиллаштириш юзасидан келгуси 5 йилда умумий қиймати 1 триллион сўм, узунлиги 529 километр бўлган лойиҳаларни амалга ошириш билан боғлиқ барча ташкилий ва молиялаштириш билан боғлиқ масалалар албатта ўз ечимини топиши керак.\nЖумладан, шаҳарда 2017-2018 йилларда республика йўл жамғармаси ҳисобидан умумий қиймати 84 миллиард сўм, узунлиги 32,2 километрдан зиёд бўлган “Кичик ҳалқа йўли” барпо этилиши, реконструкция қилиниши ва таъмирланиши белгиланган.\nЯқин беш йилда давлат бюджети ва республика йўл жамғармаси маблағлари ҳисобидан умумий қиймати 916 миллиард сўм бўлган 12 та янги кўприк қурилади, умумий фойдаланишдаги 68 километрдан ортиқ йўл қурилади ва реконструкция қилинади.\nҲозирги вақтда республика йўл жамғармаси ҳисобидан Юнусобод ва Мирзо Улуғбек туманларида Бўзсув канали орқали 400 метр узунликдаги ва 6 та полосали, умумий қиймати 38 миллиард сўм бўлган кўприк қурилиши бошлаб юборилди ва у келгуси йили фойдаланишга топширилади.\nЧилонзор туманида Бунёдкор ва Муқимий кўчалари кесишган жойда умумий қиймати 42 миллиард сўм бўлган транспорт боғламасини давлат бюджети ҳисобидан барпо этиш бошланади. Бу иншоот кўприк, пиёдалар ўтиш жойи ва олти полосали замонавий автомагистрални ўз ичига олади.\nСирғали туманида 2017 йилда республика йўл жамғармаси ҳисобидан умумий қиймати 79 миллиард сўм, узунлиги 10 километр бўлган 6 полосали Қипчоқ кўчаси реконструкция қилинади. Бу кўча бўйлаб темир йўл устидан янги кўприк барпо этилиши ҳам кўзда тутилмоқда. Бундан ташқари, 2017 йилда республика йўл жамғармаси ҳисобидан умумий қиймати 42 миллиард сўм, узунлиги 5 километр бўлган 6 полосали лойиҳавий янги кўча барпо этилади.\nҳалқа йўли электричка\nИккита электричка босиб кетган йигит тирик қолди\nФотолавҳа: Бекобод-Тошкент-Бекобод электрпоезд қатнови йўлга қўйилди\nТошкентдан Бекободга электричка қатнайди\nМосква ғарбида поезд ва электричка тўқнашди, 50 киши жароҳатланди


«Бухоро» - «Олимпик» ўйини Тошкентга кўчирилди. Клуб 2019 йилдан буён ўз стадионида ўйнамаяпти\n«Бухоро» футбол клуби шу йилнинг 25 январь куни Ўзбекистон Профессионал футбол лигасига хат билан мурожаат қилган бўлиб, унда «Бухоро» спорт мажмуаси жорий йилнинг 1 апрель кунига қадар футбол учрашувлари учун тайёр бўлиши баён қилинган, дея хабар бермоқда ташкилот расмий сайти.\nШунга қарамай, «Бухоро» футбол клуби белгиланган муддатга қадар стадион масаласини ҳал қила олмади. Бунинг оқибатида «Бухоро» футбол клуби «2021 йилги мавсумда Ўзбекистон Профессионал футбол лигаси томонидан ўтказиладиган мусобақалар регламенти»нинг 4.2. ҳамда 4.3. бандларини ўз вақтида бажармади.\nШундан келиб чиқиб, Про лига 3-туридан ўрин олган «Бухоро» — «Олимпик» учрашуви аввалдан белгилангани каби Бухоро шаҳрида эмас, Тошкентдаги «Жар» стадионида ўтказилади. Жамоаларнинг II даврадаги ўйинига Бухоро мезбонлик қилади.\n«Бухоро» футбол клуби «Олимпик» билан учрашув ўтадиган 6 апрель санасига қадар Регламентнинг юқорида кўрсатилган бандлари бўйича талабни бажармаса, клубнинг Про лига 5-туридан ўрин олган «Истиқлол» клубига қарши уй учрашуви ҳам Фарғона шаҳрига кўчирилади. Клуб бундай ҳолатда II давра ўйини учун ҳам Фарғонага сафар этиши бўйича огоҳлантирилди», - дейилади хабарда.\nМаълумот учун, «Бухоро» клуби сўнгги марта 2019 йилнинг 30 ноябрь куни Суперлига сўнгги тури доирасида ОКМКга қарши баҳсни Бухорода ўтказганди. Ўша учрашувдан кейин ўйингоҳнинг талабга жавоб бермас чими алмаштирилиши бошланган ва 2020 йилнинг биринчи давраси якунигача тайёр ҳолатда бўлиши ваъда қилинган бўлса-да, ҳалигача майдон фойдаланишга топширилмаган.\nЭслатиб ўтамиз, «Бухоро» клуби ўтган мавсумда уй ўйинларини Муборакда ўтказган ва якунда Суперлигани тарк этганди. Жамоа бу мавсум Про лигада ҳам ўз уйида эмас, фақат сафарда тўп сурмоқда.


Нега мактабларда таълим сифати паст? | Azon.uz - Ахборот-таҳлилий портал\n2080 18:05 11.09.2019\nЖорий йил июнь ойи охири, июль ойи бошларида Тошкентда ЮНИСЕФ (БМТнинг Болалар жамғармаси) ва таълим соҳаси вакиллари Ўзбекистондаги таълим сифати масаласини муҳокама қилди. ЮНИСЕФ ўтказган тадқиқотлар натижасига кўра, тўртинчи синф ўқувчилари орасида фақат 43 фоиз болаларгина ўқиган нарсасини тушуна олади. Уй вазифаларини бажариш учун 28 фоиз ўқувчи 30–60 дақиқа, 25 фоизи 30 дақиқа ёки ундан кам, 22 фоизи 1–2 соат, 17 фоизи эса икки соатдан кўпроқ вақт сарфлаши маълум бўлди. “Инсон капиталини ривожлантириш: келажак учун таълим” мавзусида ташкил этилган мулоқот доирасида таълим соҳаси ва ЮНИСЕФ вакиллари Ўзбекистон миллий таълим дастури лойиҳасини муҳокама қилди.\nҲужжатнинг тахминий варианти 2020 йилда тайёр бўлади, унинг мақсади мактабларда ўқув режасини тузиш ва ташкиллаштиришдир. “Уй қуришга киришишдан олдин мақсадингиз нима эканини яхши билишингиз керак. Бунинг учун аниқ режа ва чизмалар бўлиши лозим. Агар режангиз бўлмаса, хатога йўл қўясиз: ортиқча ресурслар, маблағ ва вақт сарфлаганингиз қолади. Буни таълим соҳасида ҳам қўлласа бўлади”, ‒ деди ЮНИСЕФнинг Ўзбекистондаги ваколатхонаси таълим бўлими бошлиғи Дипа Шанкар.\n1. Мактабларда таълим сифати пастлигининг асосий сабабларидан бири, менимча, турғунликдир. Оғзаки айтилаётган гап кўплигига қарамай, амалда ўсиш йўқ. Масалан, ўқитиш жараёнини такомиллаштириш бўйича кўп таклифлар айтилмоқда, лекин кўпчилик ўқитувчилар ўша эски қолипда ишлашни давом эттирмоқда. Тўғри, ҳамма ҳам бир хил эмас. Баъзи ёш ўқитувчиларнинг ҳаракатларини кўриб, ҳавасингиз келади. Аммо бунақалар кам. Балки узоқ йиллар давомида ўқитувчиларнинг маоши кам бўлгани бунга сабабдир. Охирги йилларда уларнинг маоши анча оширилди ва уни бошқа касб эгалариникига нисбатан яхши деб ҳисоблайман. Лекин ўқитувчиларнинг малакаси ва касбига бўлган иштиёқи ошаётганини кўрмаяпман. Кейинги вақтларда улар аттестациядан ўтказилмоқда, аммо бу жараён етарли даражада шаффоф эмас.\nҲар қандай фанда, ҳар битта мавзу бўйича бир неча тушунча, таъриф, формула ва сана, ном, воқеа берилади. Худди болалар компьютер сингари маълумотларни ёд олиб, керакли пайтда тугмача босилганда, уларни чиқариб, ёддан айтиб бериши керак, деган тасаввур пайдо бўлади. “Ёшликда олинган билим тошга ўйилган нақшдир”, деган мақол кўп такрорланади. Ҳамма бало шундаки, тошга ўйилаётган мана шу нақшлар сараланмаяпти.\nМактаблар рейтинги, аниқроғи, ушбу рейтингни аниқлаш ва баҳолаш жараёни яна бир бошоғриқдир. Рейтинг ўқувчиларнинг “Билимлар беллашуви” ва фан олимпиадаларида эгаллаган балларига қараб аниқланади. Юқори рейтинг олиш учун мактаб ўқитувчилари, директорлари, туман, шаҳар ва вилоят халқ таълими бўлими раҳбарлари ҳар қандай ҳийла-найрангга тайёр. Айни пайтда “Билимлар беллашуви” ва фан олимпиадаларида ҳар бир фан бўйича бир мактабдан 1–3 ўқувчи қатнашади. Ушбу беллашувларда жанжал, йиғи-сиғи, устомонлик, шпаргалкалардан фойдаланиш, бир-бирига мағзава ағдариш каби номақбул хатти-ҳаракатлар одамнинг энсасини қотиради. Ҳайъат аъзолари эса иштирокчиларга нисбатан турли айёрликларни қўллайди.\n1. Авваламбор, синфларда ўқувчилар сони ҳаддан ташқари кўп: баъзи синфларда 40 та ёки 45 тага етади. Табиий савол туғилади: 45 дақиқа давомида (дарс вақти) ўқитувчи ҳар бир ўқувчига етарли вақт ажрата оладими ҳамда бундай ҳолатда таълим сифатини қандай ошириш мумкин?\nБиз 45 дақиқа давомида ўтган дарсда берилган уй вазифасини текшириб, 40–45 ўқувчидан олдин ўтилган мавзуни қай даражада ўзлаштирганини аниқлаб, назария ва амалиётни, янги мавзуни тушунтириб ва уй вазифасини бериб улгуришимиз керак.\nБундан ташқари, мактабларда техник воситалар етишмайди. Масалан, ўқувчиларга назарияни гапириб бериш баробарида видеороликлар орқали унинг амалиётга татбиқ этилишини, турли тажрибаларни кўрсатишимиз керак. Шундагина ўқувчиларнинг фанга қизиқиши кучаяди, ўқишга иштиёқи ўсади. Бунинг учун аниқ фанлар ўтиладиган синф хоналарини керакли техник воситалар (компьютер, телевизор, проектор ва б.) билан жиҳозлаш керак.\nБир неча йил олдин ўқитувчилар маошининг камлигидан шикоят қилар эди. Ҳозирги кунда бу муаммо бартараф этилмоқда – маошлар бир неча босқичда оширилди.\n2. Велосипед ихтиро қилиш шарт эмас, ривожланган мамлакатларнинг таълим соҳасидаги илғор тажрибасига мурожаат қилишимиз ва айни пайтда биз ҳам 1970–1990 йилларда сифатли таълим олганимизни унутмаслигимиз керак. Мамлакатимизда ўрта таълим сифатини ошириш учун таклифларим қуйидагилардан иборат:\n– ўқитувчилар ойлик маошини ошириш, уларнинг сифатли дам олишини таъминлаш, уй-жой, ижтимоий имтиёзлар тақдим этиш орқали улар мавқейини оширишни давом эттириш зарур;\nКузатишим бўйича аксарият ота-оналарнинг фарзандлари ўқишига эътибори кам. Уларнинг жавоби деярли бир хил: “Биз кун бўйи ишдамиз, оила ва бола боқяпмиз”. Шу боис болаларнинг ўқиши ва хулқи деярли назоратсиз қолмоқда. Баъзи ота-оналар ҳаттоки чорак тугул, бир йилда бир марта ҳам мактабга келмайди, фарзандининг ўқиши билан қизиқмайди ҳам.\nМанба: Uzanalytics сайти\nтаҳлил Мактаб таълим сифати ЮНИСЕФ\n1929 15:30 08.08.2020\n483 07:55 08.08.2020\nКасб танлашда инсон нималарга аҳамият бериши лозим?\n371 20:45 07.08.2020\nСўз эркинлиги нима ўзи? У бизда борми?\n717 19:15 07.08.2020\nДунё ва охират олимларининг фарқи...\n400 14:30 07.08.2020\nКоронавирусдан ўзимизни қандай ҳимоя қиламиз? Шифокор тавсияси\n688 13:25 07.08.2020


Украина босқинидан кейин Россияда телевидениега ишонч пасайди\nМарт ва апрел ойларида телевидениени энг ишончли ахборот манбаи деб ҳисоблайдиган россияликлар улуши камайди, Телеграм каналлари ва ижтимоий тармоқларга ишонч эса ошди. Бу ҳақда ГроупМ тадқиқотига асосланиб, “Коммерсант” хабар бермоқда.\nМаълумотларга кўра, 17 март куни респондентларнинг 33 фоизи телевидениени бошқаларга қараганда кўпроқ ишонадиган маълумот манбаи деб атаган бўлса, 27 апрелда респондентларнинг атиги 23 фоизи шундай фикрда бўлган.\nЭнг муҳими, йирик шаҳарлардан ташқарида яшовчи фуқаролар орасида ишонч пасайган. 17 мартдаги маълумотларга кўра, ушбу респондентларнинг 34 фоизи, 27-апрелдаги 24 фоизи телевидениени устувор оммавий ахборот воситалари сифатида танлаган. Март ойида Москва ва Санкт-Петербургда телевидениега ишонганларнинг улуши 27 фоизни ташкил этди, апрел ойининг охирига келиб эса 21 фоизга тушди.\nБундан ташқари, ТВР кўрсаткичи (камида 1 дақиқа давомида ёқилган томошабин томонидан телеканални томоша қилиш учун сарфланган ўртача кунлик вақт) Биринчи канал учун 18% га, 1,46 дақиқага, НТВ учун - 6% га, 1 га камайди. 44 дақиқа, гарчи "Россия 1" кўрсаткичи ўзгармаган бўлса-да, "Россия 24" кўрсаткичи 55% га ўсиб, 0,59 дақиқага этди.\nОнлайн ОАВ ва тармоқдаги расмий веб-сайтларга ишонч ҳам пасайди: 17-март куни респондентларнинг 26 фоизи уларни ишончли манбалар деб атаган, 27 апрелда эса 23 фоизи, дейилади ҳисоботда.\nБироқ, 45 ёшдан 60 ёшгача бўлган одамлар, аксинча, Интернет ОАВга кўпроқ ишона бошладилар. Апрел ойидаги ишонч улуши март ойига нисбатан 5 фоизга ошди.\nШу билан бирга, ижтимоий тармоқлар, блоглар ва Телеграм-каналларга ишонч кучайди. 19% дан 23% гача кўтарилди.\nМутахассиснинг фикрича, телевидениега бўлган ишончнинг пасайиши туфайли реклама зарар кўрмайди. Унинг фикрича, АҚШнинг Биринчи канал, Россия-1 ва НТВга қарши янги санкциялари Америка компанияларига ушбу оммавий ахборот воситаларида реклама қилишни тақиқлаши телеканаллар даромадига кўпроқ таъсир кўрсатиши мумкин.\nЎзбекистон янгиликлари » Жаҳон » Украина босқинидан кейин Россияда телевидениега ишонч пасайди


Қўш пичоқ кўтарган қўшни - Huquq.uz\nҚўш пичоқ кўтарган қўшни\nЎша куни Акрам (исм ва фамилиялар ўзгартирилган) уйи яқинидан ўтувчи дарё бўйида қишлоқдошлари Шоймурод, Ўткир, Холмурод билан трактор аравасига тош ортишди. Оғир иш уларни ҳолдан тойдирди. Меҳнат ҳақига ҳар бири 25 000 сўмдан пул олди. Ўткир ғизиллаб бориб, дўкондан ароқ олиб келди. Шериклар ўтириб, улфатчилик қилишди. Шиша кетидан шиша юмалайверди…\nАкрам ширакайф ҳолда уйига қайтиб, кўчага чиққанида қўшниси Гулнисо опанинг ўғли Асадбек қўйларини унинг уйи олдида боқиб турганини кўриб, жаҳли чиқиб кетди:\n– Қўйингни бу ердан ҳайда, – деб ўшқирди унга.\n– Ҳайдамайман, – деди бола. – Шу ерда боқаман.\nАкрам баттар ғазабланди.\n– Кет деяпман сенга, – шундай деб Асадбекни бўйнидан ушлаб, қовуғига тепди.\nБола йиғлаганча қўйларини ҳайдаб кетди. Акрам эса ухлагани ичкарига кирди.\nОрадан ярим соатча вақт ўтиб, кўчадан шовқин эшитилди. Акрам чиқса, қўшниси Гулнисо бақирганча у томонга кела бошлади:\n– Нимага ўғлимни урдинг, боланинг қадрини биласанми сен?..\n– Оғзингга қараб гапир, керак бўлса сениям ураман, – деди Акрам унга.\nГулнисо унинг важоҳатидан чўчиб, уйи тарафга қочди. Акрам сўкинганича уни қува бошлади.\nГулнисонинг уйига етмасидан уни қўшниси Бахтиёр ака тўхтатиб қолди:\n– Ҳой-ҳой, тўхта, Акрам, ўзингни бос. Нима қилаяпсан, уялмайсанми?\nБироқ Акрам унга қулоқ солмай, қўлидаги тошни Гулнисо томонга отди. Тош аёлнинг қўлига тегди. У чинқирганча уйига кириб, дарвозасини беркитиб олди. Акрам қўлидаги тошларни энди Гулнисонинг уйига тўсиқ сифатида ўрнатилган шиферларга отиб, уларни синдира бошлади.\nБир пас ўтиб зўравон уйига қайтиб кетди. Гулнисо уни ҳовуридан тушгандир деб ўйлаганди. Бироқ ширакайф йигит уйига бориб, иккита пичоқ кўтариб келди ва уни дарвозага санчиб, яна шовқин кўтарди. Пичоқ зарбидан дарвозанинг эшикчаси очилиб кетди. Гулнисо болалари билан қўшнининг уйига қочди.\nБу орада мазаси қочган Гулнисо чақирган «тез ёрдам» машинаси унинг уйи ёнига тўхтади. Акрам энди сўкинганча ҳеч нарсадан бехабар бўлган шифокорларни қўлидаги пичоқ билан қувишга тушди.\nЙўл-йўлакай жазава билан бақирарди:\n– Уни олиб кетмайсизлар, бўлмаса сизларни ҳам ўлдираман…\nЯхшиямки, Гулнисонинг жароҳати оғир эмас экан, шифер ва ойна синганини айтмаса, ҳеч кимга жиддий шикаст етмади…\nЖиноят ишлари бўйича Яккабоғ тумани судида Акрам Ўриновнинг жиноий иши кўрилди. Қайд этилишича, у 1991 йилда туғилган. Маълумоти ўрта, ишсиз. Оилали, илгари судланмаган. Яккабоғ тумани Ажрим қишлоғида яшайди.\nСудда Гулнисо Хўжаева судланувчи ундан узр сўраб, етказган барча зарарларини тўлаганини, унга ҳеч қандай даъвоси йўқлигини айтди. Шифокорлар ҳам унга нисбатан даъволари йўқлигини маълум қилишди.\nСуд ҳукмига кўра Акром Ўриновга иш ҳақининг 20 фоизини давлат ҳисобига ушлаб қолган ҳолда 2 йил муддатга ахлоқ тузатиш ишлари жазоси тайинланди.\nҚўшничилик ҳақида халқимизнинг ўнлаб мақоллари асрлар синовидан ўтиб келади: «Ҳовли олма, қўшни ол», «Қўшнинг тинч – сен тинч», «Гилам сотсанг қўшнингга сот, бир четида ўзинг ўтирасан»… Акрам ҳам энди бу ҳикматларнинг мағзини чақиб олса ажабмас…


KoronaPay Европадан Ўзбекистонга Uzcard ва Humo карталарига комиссиясиз пул ўтказиш хизматини ишга туширди - Daryo\n12:00, 18.01.2022 40286\nЕвропада яшаб, меҳнат қилаётган ўзбекистонликлар комиссия тўловларисиз пул ўтказмаларини ватанига юборишдек янги имкониятга эга бўлишди. Бунинг қўшимча қулайлиги шундаки, пул Uzcard ва Humo миллий тўлов тизими карталарига дарҳол ўтказилади. Хизматни KoronaPay компанияси тақдим этди.\nЕвропа мамлакатларидаги ўзбек диаспораси ўн минглаб кишини ташкил этиб, улар ҳар йили маълум ҳажмдаги пул воситаларини ўзининг тарихий юртига юборишади. Ўзбекистон Марказий банкининг маълумотларига кўра, 2020 йилда Европа давлатларидан республикага 105 миллион доллардан ортиқ қийматдаги шахсий пул ўтказмалари келиб тушди. Энг йирик транзакция ҳажмига эга давлатлардан бу — Швеция, Буюк Британия, Германия ва Чехия.\nЭндиликда Европада яшовчи ўзбекистонликлар нафақат ўз яқинларининг Uzcard ва Humo карталарига дарҳол пул ўтказмаларини юбориши, балки уларни тежаши ҳам мумкин бўлади.\nЕвропадан Ўзбекистоннинг миллий карталарига комиссия тўловларисиз пул ўтказмаларини юбориш учун Европа SIM картасига эга бўлган смартфонга «KoronaPay пул ўтказмалари» мобил иловасини ўрнатиш зарур. Илова ўзбек тилидаги интерфейсни қўллайди, пул жўнатиш жараёнининг ўзи эса оддийлиги билан ажралиб туради ва тушунарлидир. Шунчаки олувчининг банк картаси реквизитларини билиш ва ўтказма учун пул олинадиган картанинг маълумотлари киритиш керак. Ўтказмаларни Европанинг исталган банкининг Visa, Mastercard, Maestro карталари орқали юбориш мумкин. KoronaPay ўтказмалари Uzcard ва Humo карталарига валюта айирбошлашнинг қулай курси бўйича сўмда ўтказилади.\n«Ўтган йили биз Евроиттифоқнинг барча давлатларидан, шунингдек, Буюк Британия, Исландия, Норвегия ва Лихтенштейндан Ўзбекистонга пул ўтказмаларини юбориш хизматини ишга туширгандик, бунда ҳамкор банкларнинг офисларида нақд пул олиш имконияти мавжуд. Биз хизматга бўлган қизиқишнинг барқарор ўсаётганини кўрамиз. Бир йил ичида Европада яшовчи ва бизнинг хизматларимиздан фойдаланувчи ўзбекистонликлар сони уч баравар ошди, жўнатиладиган воситаларнинг ҳажми эса деярли 3,5 баравар. Биз ўйлаймизки, Ўзбекистоннинг миллий тўлов тизимларига комиссия тўловларисиз тўғридан-тўғри пул ўтказмаларига бўлган талаб ортади ва фойдаланувчиларимиз учун янгича қадрга эга бўлади», — дея изоҳ беради KoronaPay Europe компаниясининг бош директори Глеб Козлов.\nKoronaPay Europe fintex компанияси — Европа мамлакатларига эътиборни қаратган ҳолда тез ривожланаётган халқаро онлайн пул ўтказмалари хизмати. Компания фойдаланувчи учун қулай бўлган валюта курси бўйича комиссия тўловларисиз трансчегаравий card2card ва card2cash пул ўтказмаларини таъминлаб беради. KoronaPay ўтказмаларининг ялпи ҳажми 2021 йилда етти ярим бараварга ўсган. KoronaPay хизматининг фойдаланувчилари сони ҳар ҳафта ўн минг кишига ошмоқда. 70 фоиз мижозлар онлайн пул ўтказмалари иловасидан мунтазам равишда фойдаланади. KoronaPay Золотая Корона — Россия ва МДҲдаги энг йирик пул ўтказмалари компаниясининг тўлов тизимига киради. Сервис дунёнинг 50 та мамлакатларида банк ҳисобини очмасдан пул юбориш хизматини тақдим этади, хизмат кўрсатиш инфратузилмаси сони 50 мингдан ортиқ шохобчаларига эга. 450 дан зиёд банк ҳамда йирик савдо тармоқлари сервис иштирокчилари ва ҳамкорлари бўлиб ҳисобланади. KoronaPay пул ўтказмалари иловасини жами 10,5 миллион фойдаланувчилар юклаб олишган.\n19:31, 03.05.2022 119492\n07:30, 15.05.2022 83994\n23:44, 29.04.2022 99673\n02:28 Бугун 3926\n01:59 Бугун 5208\n00:13 Бугун 11825\n00:09 Бугун 8241\n20:13, 20.05.2022 50585


Шавкат Мирзиёев: «Кўп йиллар давомида амал қилиб келинган «давлат – жамият – инсон» тамойилини ўзгартирдик»\n10:43 / 09.09.2021\n"Мамлакатимизда аввало инсон, кейин эса жамият ва давлат манфаати барча ҳаракатларимизнинг негизига қўйилди. Ҳаётимизда “Давлат – инсонлар учун” деган халқчил ғоя изчиллик билан қарор топиб бормоқда", деди давлат раҳбари.\nҚурултой кун тартибидаги асосий масала Шавкат Мирзиёев номзодини Ўзбекистон Республикаси президентлигига номзод сифатида кўрсатиш ҳисобланади. Тадбирни ЎзЛиДеп етакчиси Актам Хаитов очиб берди ва регламентни таништирди. Номзоднинг таржимаи ҳоли ва фаолияти ҳақида маълумот берди. Шундан сўнг Шавкат Мирзиёевга сўз берилди.\n“Ўзбекистонда давлат ва жамият бошқарувида очиқлик ва адолатга асосланган, одамлар манфаатига хизмат қиладиган халқпарвар қарорлар қабул қилиш тизими шакллантирилди. Энг муҳими, биз кўп йиллар давомида амал қилиб келинган “давлат – жамият – инсон” тамойилини ўзгартирдик.\nМамлакатимизда аввало инсон, кейин эса жамият ва давлат манфаати барча ҳаракатларимизнинг негизига қўйилди. Ҳаётимизда “Давлат – инсонлар учун” деган халқчил ғоя изчиллик билан қарор топиб бормоқда.\nЖамиятда аҳоли ва партияларнинг сиёсий фаоллиги, фуқаролик жамияти институтлари, оммавий ахборот воситаларининг роли ва аҳамиятини оширишга қаратилган, тизимли ишларни олиб бормоқдамиз.\nИнсон, унинг ҳақ-ҳуқуқлари, қадр-қиммати ва қонуний манфаатларини таъминлаш ҳамда ҳимоя қилиш тамойили ислоҳотларимиз моҳиятини ташкил этмоқда.\nШу тариқа, ўтган беш йилда кўплаб масалаларда янги билим, кўникма ва тажриба орттирдик.\nАлбатта, барча йўналишларда ҳам ишларимиз бир текисда, силлиқ ва равон кетди, деб айта олмаймиз. Қатор соҳаларда айрим камчилик ва хатолар ҳам бўлди.\nЛекин, тўла ишонч билан айтиш мумкинки, барча ислоҳотларимиз, эзгу ҳаракатларимиз фақат ва фақат мамлакатимиз тараққиётига, халқимиз фаровонлигини оширишга қаратилмоқда.\nБир сўз билан айтганда, жамиятимизда демократия тамойиллари, Конституция ва қонун устуворлигини таъминлаш сифат жиҳатидан янги босқичга кўтарилмоқда”, деди давлат раҳбари.\n20:09 / 12.09.2021\n5 фоизлик инфляция, 4 минг долларлик даромад ва 12 фоизлик ҚҚС – Шавкат Мирзиёевнинг сайловолди дастуридан ўрин олган иқтисодий тезислар\n17:37 / 09.09.2021\n“Бирорта муҳтож инсон эътибордан четда қолмайди” – Актам Хайитов\n15:50 / 09.09.2021\n«Жасур ёшларимиз иштирокида «Жасорат мактаби» очамиз» - Президент\n14:15 / 09.09.2021\nАдвокат бўлиш учун юридик стаж талаби бекор қилинади


5 ноябрь куни Ўзбекистонда кутилаётган об-ҳаво маълумоти - Zamin.uz\n17:50 / 04 ноября 2019\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3 даража совуқ - 2 даража илиқ, кундузи 3-8 даража илиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража илиқ, баъзи жойларда 1-2 даража совуққача, кундузи 5-10 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража илиқ, баъзи жойларда 1-2 даража совуққача, кундузи 8-13 даража илиқ бўлади.\nҚашқадарё вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража илиқ, баъзи жойларда 1-2 даража совуққача, кундузи 8-13 даража илиқ бўлади.\nСурхондарё вилоятида ҳаво ўзгариб туради, кечаси ва эрталаб баъзи жойларда бироз ёмғир ёғади. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади Ҳарорат кечаси 0-5 даража, кундузи 8-13 даража илиқ бўлади.\nАндижон, Наманган, Фарғона вилоятларида ҳаво ўзгариб туради, кечаси ва эрталаб баъзи жойларда бироз ёмғир ёғади. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади Ҳарорат кечаси ва кундузи 5-10 даража илиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёғингарчилик бўлади. Туман тушиши мумкин. Шамол ғарбдан 7-12 м/с тезликда эсади. Ҳарорат кечаси 2-7 даража совуқ, кундузи 2 даража совуқ - 3 даража илиқ бўлади.


Ислом Каримов тутган кундалик (2 қисм) — birinchi-prezident.uz\n— Ислом Каримов, болаларча содда, беғубор инсон эди. Болаларча орзу қиларди, мўъжизаларга болаларча ишонарди, болаларча келажакка интиларди, — дейди Самарқанд шаҳридаги, Президент ўқиган 21-мактабнинг кекса ўқитувчиси Мустаҳкам Останақулова.\nБизнинг мактабдан Ислом Каримовнинг оёғи ҳеч қачон узилмаган. Агар Ислом Каримов болалигини соғинмаганда, ўқувчилик йилларини эсламаганда, болаликдан қолган ширин хотираларни қўмсамаганда, бизнинг мактабга тез-тез келмас, болалар билан болаларча суҳбатлашмасди. Ислом Каримов болалигида учувчи бўлишни орзу қиларди.\nТасаввур қилинг-а, қирқ тўққизинчи, эллигинчи йилларда Ислом Каримов учувчи бўлишни орзу қилган ва мактабдаги авиамоделчилар тўгарагининг фаол аъзоси бўлган. Тўгарак раҳбари Иван Алексеевич Колениченко бизга бир қизиқ воқеани гапириб берганди: «Кечки пайт эди. Мактабда қоровулдан бошқа ҳеч ким йўқ, бизнинг синф чироғидан ўзга чироқлар ўчирилганди. Уч-тўрт ўқувчи билан самолётларнинг янги моделини ясаб ўтиргандик. Бир пайт эшик тақиллаб қолди.\nИслом Каримов тўгарак ҳали ҳам ишлаяптими, издошларимиз борми, болалар самолётлар ясаяптими, самолётсозликни ўрганаяптими, деган хавотирда экан. Бизни кўриб қувониб кетибди. Ўшанда у ҳаммага совға-салом улашди. Ўқувчиларга фақат “Аъло” баҳоларга ўқишни тайинлади. Бу кутилмаган учрашувдан бошим осмонга етди».


Market Facilitation Index - BW MFI: тавсифи, созланиши ва қў...\nMarket Facilitation Index - BW MFI: тавсифи, созланиши ва қўлланиши\nБозорни Енгиллаштириш Индекси Техник Индикатори (Market Facilitation Index, BW MFI) бир тикка тўғри келадиган нархнинг ўзгаришини кўрсатади. Индикаторнинг мутлақ катталиклари ўз-ўзидан ҳеч нарсани англатмайди, фақат индикаторнинг ўзгаришларигина маънога эга. Билл Вилльямс индикатор ва ҳажмнинг ўзгиришига катта аҳамият беради:\nMarket Facilitation Index индикатори ўсди ва ҳажм ҳам ўсди — бу ҳолат: а) бозорга борган сари кўпроқ ўйинчилар кираётганидан (ҳажм ўсаётганидан), б) янги келган ўйинчилар барнинг ривожланиши йўналишида позициялар очишади, яъни ҳаракат бошланади ва тезлик орта боради.\nMarket Facilitation Index индикатори тушди ва ҳажм ҳам тушди. Бу бозори иштирокчиларида қизиқиш йўқолганини билдиради.\nMarket Facilitation Index индикатори ўсди, лекин ҳажм ўсди. Бозор трейдерлар томонидан ҳажм билан қўллаб-қувватланмаган, нарх трейдерларнинг "полдаги" (воситачилар - брокерлар ва диллерлар) спекуляцияси сабабли ўзгармоқда.\nMarket Facilitation Index индикатори тушди, лекин ҳажм ўсди. Буқа ва айиқлар жанги юз беради, катта ҳажмдаги харидлар ва сотувлар жанги юз беради, лекин кучлар тенглиги оқибатида нархнинг ўзининг жуда оз ҳаракатланиши билан. Қарама-қарши курашувчи томонлардан бири (харидорлар сотувчиларга қарши) ғалаба қилади. Одатда, бундай барни ёриб ўтиш трендинг давом этишини белгилайдими ёки у трендни йўқ қилинганлини белгилайдими, бу бар шуни маълум қилади. Билл Вильямс бундай барни "ўтирувчи" деб атайди.\nBW MFIни ҳисоблаш учун барнинг максимал нархидан минимал нархини айириш ва олинган натижани ҳажмга бўлиш зарур.\nHIGH — жорий барнинг максимал нархи;\nLOW — жорий барнинг минимал нархи;\nVOLUME — жорий барнинг ҳажми.


Швейцария нашрида Ўзбекистон “Минг бир кеча” эртаги даврига қиёсланди\nЖаҳон 23:23 / 15.05.2019 15641\nШвейцариянинг Aargauer Zeitung газетаси Ўзбекистонни “Минг бир кеча” эртаги тасвирий майдонига қиёслади. Мақола Анника Бангертернинг Швейцария ва Германия журналистларидан иборат гуруҳ билан Ўзбекистонга пресс-тур доирасида амалга оширган ташрифи маҳсулидир. Мазкур пресс-тур Ўзбекистоннинг ГФРдаги элчихонаси, Туризмни ривожлантириш давлат қўмитаси ва “Ўзбекистон ҳаво йўллари” МАК қўллаб-қувватлаши остида Gebeco туркомпанияси томонидан ташкил этилган.\n“Қадимда карвонлар ҳозирги Ўзбекистон ҳудудини кесиб ўтиб, унинг шаҳарларини жаҳон маданияти жавоҳирларига айлантирган. Бугун мамлакат дунёга очилмоқда ва бутун дунё сайёҳларини ўзининг тарихий обидалари билан жалб қилмоқда. Энди “Ипак йўли” давридаги каби хорижий сайёҳларни мамлакатга ташриф буюришга ҳамда унинг ажойиб меъморий ёдгорликларидан завқ олишга чорлашмоқда. Уларни умрида бир марта бўлса-да кўрган инсон ижод маҳсулининг гўзаллигидан ҳайратда қолади”, - дейилади манбада.\nAargauer Zeitung’даги мақолада мамлакат “Минг бир кеча” эртагидаги жойларга қиёсланади: “Ўзбекистонга саёҳат қилар экансиз, ўзингизни “Минг бир кеча” эртагининг тасвирга олиш майдончасига тушиб қолгандек ҳис қиласиз. Бироқ лойсувоқ деворлар, ям-яшил дарахтлар ёки нафис нақшлар – сценарийнавис ўйлаб топган нарсалар эмас. Улар – тарихнинг реал гувоҳлари, ўрта асрлар улуғворлиги".\nШунингдек, мақолада Ўзбекистоннинг Хива, Бухоро ва Самарқанд шаҳарлари қадимда халқаро савдо марказлари бўлгани таъкидланади.\n“Хива шаҳрининг тарихий маркази, Бухоро ва Самарқанд шаҳарлари марказлари каби, ЮНЕСКО бутунжаҳон маданий мероси рўйхатига киритилган. Лойсувоқ бинолар, ферузаранг гумбазлар ва Шарқ ҳукмдорларининг саройлари очиқ осмон остидаги ҳақиқий музейдир. Унда 1200 га яқин киши яшайди. 100 минг кишининг кундалик ҳаёти шаҳар тарихий маркази ташқарисида қайнайди”, - дейилади Швейцария газетасида.\nМақолада Самарқанд ҳақида ҳам сўз юритилиб, унинг асосий майдони Регистон сайёҳлар энг кўп ташриф буюрувчи маскан экани қайд этилади.\n“Майдонда уч мадраса қад кўтарган бўлиб, уларнинг гўзаллигини таърифлашга сўз ожиз. Обидаларнинг улкан гумбазлари мовий рангда товланади. Нақшлар билан безатилган деворларга ҳам кўкиш рангларда ишлов берилган”, - дейилади унда ва Тилла Қори мадрасасига алоҳида урғу берилади.\nБундан ташқари, газетада XIV асрларда соҳибқирон Амир Темур томонидан барпо этилган Шохи Зинда ёдгорлиги таърифланади ва шу ўринда Амир Темурнинг Ўзбекистонда миллий қаҳрамонлардан бири, ўзбек давлатчилиги асосчиси сифатида тан олиниши таъкидланади.


Дональд Трамп ўзининг инвестицион сезгиси билан мақтанди\n22:05 / 29.10.2015\nАҚШ президенти лавозимига Республикачилар партиясидан номзод Дональд Трамп ўзининг 18-китоби – “Оқсаётган Америка” деб номланган асарида ўзининг инвестицион сезгиси билан мақтаниб ўтди. Трамп ўзи сотиб олган 45 та акциялар пакетидан 40 тасининг нархи “қисқа вақт ичида кескин ошиб кетганини” маълум қилди, деб хабар бермоқда Bloomberg ахборот агентлиги.\nБундай 89 фоизлик коэффициентни 2015 йилнинг апрелидан сентябригача АҚШнинг ҳеч қайси бир инвестицион фонди бундай муваффақиятни намойиш қила олмаган.\n“Фонд бозори учун бундай қийин йилда у шундай юқори коэффициентга эга бўлган бўлса, унда у ўз эътиборини кўчмас мулкдан кўра акцияларга сармоя киритишга кўпроқ қаратиши керак”, деб кинояли гапириб ўтди Weatherstone Capital Management Inc. компаниясининг етакчи бошқарувчиси Майкл Болл.\nДональд Трампнинг сайлов штабида унинг инвестицион ютуқларига изоҳ беришдан бош тортишди.\n2014 йил якунларига кўра, Forbes журнали Дональд Трампнинг давлатини 4,5 млрд долларга баҳолаган, бироқ Трамп президент лавозимига номзод бўлгач ўзининг активлари миқдорини ошкор қилди: унинг бойлиги 9,24 млрд долларга, қарзлари эса 503 млн долларга баҳоланмоқда.\nАввалроқ Трампнинг отаси ўғлининг тадбиркорлик фаолиятида “1 млн долларлик кичик кредит” билан ёрдам бергани маълум қилинганди.


Хитой ҳукумати 1 кишининг ўлими туфайли Baidu фаолиятини тергов қилади\n17:30 / 04.05.2016\nХитой ҳукумати Baidu Inc. Интернет-гиганти фаолиятини текширишни бошлади. Бу ёш йигит клиникалардан бирида саратон хасталигидан даволаниш вақтида вафот этган. Клиника рекламасини эса у айнан шу қидирув тармоғида кўрган. Бу ҳақда The Wall Street Journal хабар бермоқда.\nКибермакон бўйича Хитой маъмурияти Соғлиқни сақлаш миллий комиссияси ва бошқа агентликлар “Вэй Зекс можароси”ни тергов қилиш учун билан кучларини бирлаштиришни режа қилган.\nЖаноб Вэйнинг ўлими кенг интернет фойдаланувчиларининг эътиборини жалб этган.\nВэй саратоннинг кам учрайдиган тури – бўғинлар атрофидаги тўқимага таъсир этувчи синовиал саркомадан азият чеккан. Радиацион ва кимётерапияларидан сўнг унинг ота-онаси ушбу терапияларнинг ўрнини боса олувчи даво усулини қидиришган. Baidu орқали улар Пекин госпиталини топади. У ерда даволаниш самара бермайди.\nЭнди Baidu “фойдаланувчиларга ишончли ва хавфсиз қидирувни таъминлаш” ғоялари асосида текширилади, шунингдек, унга онлайн ёлғон маълумотлар бериш ёки ноқонуний ҳаракатларга йўл қўймаслик шартлари қўйилади.


Швециядаги масжидга ўт қўйилгани тахмин қилинмоқда\nYou are here: Home Янгиликлар Терактлар Швециядаги масжидга ўт қўйилгани тахмин қилинмоқда\nШвециянинг Эребру шаҳрида масжид ёниб кетди. SVT шу ҳақида хабар берди. Маҳаллий вақт билан тунги соат 02:00 атрофида ўт ўчириш хизматига ёнғин ҳақида хабар келиб тушди. Олов деярли бутун бинони қамраб олганди, кейинроқ унинг том қисми қулади. Қурбонлар ва жароҳат олганлар ҳақида маълумотлар йўқ.\nҚутқарув хизмати офицерларининг сўзларига кўра, улар оловнинг қўшни биноларга ўтишининг олдини олишга муваффақ бўлишган. Ўз навбатида, полициячилар масжидга ўт қўйишда гумон қилинаётган, 1997 йилда туғилган йигит қўлга олинганини маълум қилишди. Унинг исми шарифи ошкор қилинмади.\nМасжиднинг кузатув кенгаши раиси Жамол Ламҳамдий бу ибодатчилар учун қайғули кун эканини айтди. Унинг сўзларига кўра, маҳаллий мусулмонлар жамияти 20 мингга яқин кишини ташкил қилади. Ламҳамдий шунингдек бундан аввал масжид раҳбариятига турли таҳдидлар бўлганини ёдга олди.\nЭребру — Швеция марказидаги шаҳар. Унинг аҳолиси 130 минг кишини ташкил қилади.\n2014 йил охири-2015 йил бошида Швеция бўйлаб масжидларга ўт қўйиш ҳолатлари авж олган. Жумладан, Упсала, Эслев ва Эскильстуна шаҳарларида шундай ҳолатлар қайд этилган.


СУЛАЙМОН (АЛАЙХИССАЛОМ) ВА ШАМОЛ\n11.05.2018\tМаданият Comments Off on СУЛАЙМОН (АЛАЙХИССАЛОМ) ВА ШАМОЛ\n“Сулаймонга эрталаб бир ойлик, кечки пайт бир ойлик (масофани босиб утадиган) шамолни (буйин сундирдик) ва унинг учун мис булогини окизиб куйдик” (Сабаъ, 12). Аллох таоло Сулаймон (алайхиссалом)га шамолларни буйсундириб куйган. Сулаймон (алайхиссалом)нинг буйруклари билан тахтлари шамол ёрдамида бир жойдан бошка жойга атрофидагилар билан кучириб утиларди. Машхур тобеъин Хасан Басрийнинг айтишича …\n11.05.2018\tЖахон Comments Off on Грузиянинг собик бош вазири хукмрон партия раиси этиб тайинланди\nГрузиянинг “Грузия орзуси” хукмрон партияси 11 май кунидаги курултойида партиянинг янги раиси номзодини тасдиклади: партияга унинг асосчиси, тадбиркор Бидзина Иванишвили раислик киладиган булди. Апрель охирида Грузия бош вазири Георгий Квирикашвили “Грузия орзуси” партияси раиси лавозимини тарк этишини ва бу лавозимни Иванишвили эгаллашини айтганди. “Грузия орзуси” коалицияси парламент купчилиги ва янги …\nТошкентда энди факат касалланган дарахтлар кесилишига рухсат берилади. Шахардаги дарахтларнинг 60 фоизи касалланган\n11.05.2018\tЖамият Comments Off on Тошкентда энди факат касалланган дарахтлар кесилишига рухсат берилади. Шахардаги дарахтларнинг 60 фоизи касалланган\nТошкент шахри хокимиятида усимликлар дунёсига бебошлик ва хужасизларча муносабатда булишга бархам бериш максадида турли мутасадди ташкилотлар вакиллари иштирокида йигилиш утказилди. Унда бирор худуддаги дарахтни кесиш учун туман хокимининг карори лозимлиги ва у карор хам «Узбиоинспекция» хулосасига асосланган булиши кераклиги катъий белгиланди. Бундан ташкари, Тошкент шахри хокимлиги ахборот тизимида дарахт кесиш …\nАллох таолога беадад хамду санолар булсинки, жонажон юртимизни ободлиги, халкимиз тинчлиги ва фаровонлиги йулида олиб борилаётган олийжаноб ва савобли ишлар йил сайин ортиб бормокда. Жорий 2016 йилнинг мамлакатимизда “Соглом она ва бола йили” деб эълон килиниши хам ана шу хайрли ишларнинг бир куринишидир. Барчамизга яхши маълумки, динимиз Ислом инсон соглигига …


Тушда одам курса туш табири одам тўлиқ малумот\nО - ҳарфидан бошланувчи барча туш табирлари\nОдам тушда курса бу туш табири қандай талқинга эга? Тушлар бир — биридан тубдан фарқ қилади — барча тунгги тушлар шунчаки алғов – далғов тасвирлар, образлар ва ғалати сюжетлар йиғиндиси деб фикр юритиш мутлақо нотўғридир.\nБаъзида тушлар тонгда тургандан сўнг тушлар китобига қараб, изоҳлаш осон бўлган содда ва том маънодаги белгиларни ўз ичига олади. Аммо баъзида шундай тушлар бўладики, улар бошқача жиддийроқ ёндашув ва таҳлилни талаб қилади. Шундай тушлар сирасига инсон рамзи ҳам киради.\nАгарда тушингизда фақат бир одамни доимий равишда қайта — қайта, тунма — тун кўрсангиз, ёки сиз пинҳона ёқтириб юрган инсонингизни кўрсангиз балким дахшатли тушда бошсиз ёки оёқ — қўлсиз, қўрқинчли арвоҳ ёки ўлик одамни кўрсангиз буларнинг барчаси нимани англатишини туш табири талқинидан билиб олишингиз мумкин.\nОдам тушда курса 21-аср табирига кўра\nТушингизда баланд қоятошда ўтирган инсонни кўрсангиз — келажакда туш соҳибининг ҳаётини тубдан ўзгартиришга қодир бўлган улкан воқеа содир бўлишини англатади.\nТушингизда нотаниш одам билан учрашганлигингизни ва у инсон сизга ҳайвон қараш нигоҳда тикилиб турганлигини кўрсангиз — бу туш йомонликдан далолатдир. Тушда ёвуз, золим инсонни кўриш — бу ерга уруш, очлик ва қашшоқлик олиб келадиган золим ҳукмдор ҳокимият тепасига келишини англатади.\nТушингизда сиз тиланчи инсонни кўрган бўлсангиз келажакда сизга катта бахтсизлик келишини, бунинг натижасида сиз ўз бойлигингиздан, бошпанангиздан ва ҳақиқий дўстингиздан ажралишингиз мумкинлигидан огоҳлантиради. Агар тушингизда жуда кўп камбағал одамларни кўрган бўлсангиз, демак бу келажакда кўплаб давлатлар қашшоқликка дучор бўлишини англатади.\nОдам туш табири нострадамус табирига кўра\nТушда бой одамни кўриш яхшилик белги бўлиб, сизни яқинларингиз атрофида тўкин ҳаёт кутётганлигини билдиради. Агар кўп миқдорда бадавлат инсонларни кўрсангиз — бутун дунё халқлари бахтли ҳаёт кечиришларини англатади.\nТушингизда сиз ярадор одамни кўрсангиз – бу туш сизга яқин бўлган киши жиддий синовга дуч келишини билдиради, натижада бу одам нафақат бошпана, моддий бойликлари ва оиласини йўқотади, балки жиддий жароҳат ҳам олиши мумкинлигидан огоҳлантиради.


Ахборот ресурс маркази - Xadicha\nАхборот ресурс маркази ҳақида\nАхборот ресурс маркази(АРМ) ўз меҳнат фаолиятини «Кадрлар тайёрлаш миллий дастури», Ўзбекистон Республикаси Президентининг «Республика аҳолисини ахборот-кутубхона билан таъминлашни ташкил этиш тўғрисидаги» 2007 йил 20 июндаги ПК-381-cонли қарори ва талабалар талаб-таклифларига мувофиқ ҳолда олиб боради.\nАРМ га китоблар асосан Тошкент шаҳридаги нашриётлардан, олий таълим муассасалари нашриётларидан, ЎМИнинг «Мовароуннаҳр»нашриёти ва китоб дўконларидан олиб келинади. Таълим муассасаси талабаларининг ўқув дарсликларига бўлган эҳтиёжини қондириш мақсадида фаолият юритади. Бу китоблардан талабалар ва ўқитувчилар ўз билимларини оширишда унумли фойдаланадилар.\nАРМга 4та компьютер, 2та принтер мосламаси тақдим этилган. Ахборот-ресурс маркази фондида 777 номдаги 18120 дона китоб бор. Ахборот–ресурс маркази аньанавий услуб билан бир қаторда замонавий услубда ҳам иш юритмоқда. Жумладан, АРМ замонавий китоб жавонлари билан таъминланган. Китоблар библиографияга мос равишда жавонларга жойлаштирилган.\n1. Ахборот–ресурс марказида «Президент асарлари ва Миллий истиқлол ғояси», «Мустақиллик-олий неъмат», Диний экстремизмга қарши кураш, «2017 йил Халқ билан мулоқот ва инсон манфаатлари йили» «Ёшлар кутубхонаси» номлари остида кўргазмали бурчак ташкил қилинган. Таълим муассасаси талабалари, ўқитувчилари ва ходимларнинг кундалик нашрлардан фойдаланишлари йўлга қўйилган. Улар «Халқ сўзи», «Маърифат», ўрта махсус, касб-ҳунар таълими маркази , касб-ҳунар таълими тизими кадрлари малакасини ошириш ва уларни қайта тайёрлаш институтининг «Касб-ҳунар таълими» илмий-услубий журнали каби газеталар, шунингдек, «Ислом нури» ва «Ҳидоят» журнали каби диний-маърифий нашрлардан мунтазам равишда фойдаланадилар.\nБугунги кунда Ахборот-ресурс марказида замон талабларига жавоб берадиган ўқув зали замонавий техника воситалари билан таъминланган ҳамда адабиётлар талаб даражасида сақланмоқда. Талабалар ва ўқитувчилар қатнови, олаётган китобларини назорати кучайтирилиб, Ахборот-ресурс марказида кундалик иш юритиш дафтари йўлга қўйилган. Китоблар ҳақида маълумотларни тез ва осон топиш учун “каталог бюроси” ҳамда “каталог қутиси” жорий қилинган. Таълим муассасаси ўқитувчилари ва талабаларининг талаб-таклифлари мунтазам ўрганиб борилиб, ЎМИ томонидан 83 номли 329 (дона) бадиий ва илмий-оммабоп адабиётлар келтирилди.\nАРМ фондининг асосий қисмини илмий адабиётлар, дарсликлар, ўқув қўлланмалар, ўқув адабиётлар, ижтимоий-сиёсий адабиётлар ташкил этади. 2017 йилдаги кўрсатгичи – умумтаълим китоблар сони 3567 та, махсус фанлардан дарсликлар сони 5259 та, араб тилидаги дарсликлар ва адабиётлар сони 4234 та, бадиий адабиётлар сони 1145 та, илмий-оммабоп китоблар сони 3905 тани ташкил қилади. Жами ахборот-ресурс марказида 18120 та китоб мавжуд.


ЎзА - Алишер Навоий ғазалларига бағишланган янги китоблар тайёрланди\n16.03.2018 17:12 Чоп этиш версияси\nЎзбекистон Ёзувчилар уюшмаси шеърият кенгашининг 2017 йилдаги фаолиятига бағишланган ҳисобот йиғилиши бўлиб ўтди. Унда Ўзбекистон халқ шоирлари, ёзувчилари, газета-журналлар вакиллари, нашриётларнинг ижодий ходимлари ва ёш ижодкорлар иштирок этди.\nПрезидентимизнинг 2017 йил 3 августдаги Ўзбекистон ижодкор зиёлилари вакиллари билан бўлиб ўтган учрашуви адабий ҳаётдаги энг муҳим воқеа бўлди. Айни шу учрашувда Ёзувчилар уюшмасининг янги биносини қуриш таклифи илгари сурилган эди. Мана орадан бир йил ўтмасдан муҳташам бино ижодкорлар ихтиёрига топширилиб, ҳақиқий адабиёт масканига айланди.\nЗулфия, Ибройим Юсупов, Эркин Воҳидов, Абдулла Орипов, Муҳаммад Юсуф ижод мактаблари ташкил этилди. Кенгашга тақдим этилган юздан зиёд турли савиядаги шеърий тўпламлар муҳокама қилинди. Айрим муаллифлар кенгаш билдирган фикрлардан сўнг тўпламларини қайта ишлаб, муҳокамага берди.\nЎтган йил давомида кенгашга кичик шеърлар, шеърий туркумлардан тортиб катта ҳажмдаги шеърий асарлар ҳам келиб тушди. Масалан, қашқадарёлик ижодкор Жумақул Ражабов Алишер Навоийнинг “Ҳазойин-ул маоний” номли тўрт девонидаги барча ғазалларга боғланган ҳар бири 1500 саҳифадан иборат тўрт китобини тақдим этди ва китоблар муҳокама учун Ўзбекистон Фанлар академиясининг Ўзбек тили ва адабиёти институтига таҳлил ва тақриз учун тавсия этилди.\nТадбирда сўз олган адабиётшунос олимлар ўз маърузаларида бугунги кунда китоб ҳолида нашр этилаётган, газеталар саҳифаларида эълон қилинаётган шеърларнинг бадиий савияси ҳақидаги таҳлилий ва танқидий фикрларини билдирди.\nИнобат Аҳатова, ЎзА мухбири


Туркияда ўтказилган анжуманда шайх Абдулазиз Мансур иштирок этди\nЖорий йилнинг 21 сентябрь куни Туркиянинг Ибн Ҳалдун университетида "XXI аср таҳдидлари ва ислом маърифати ғоялари" мавзусида халқаро анжуман ўтказилди. Ушбу анжуманда Ўзбекистон делегацияси ҳам иштирок этди.\nУшбу конференцияда Ўзбекистон Республикасининг Туркиядаги элчихонаси, Вазирлар Маҳкамаси ҳузуридаги Дин ишлари бўйича қўмита, Ўзбекистон мусулмонлари идораси, Ўзбекистон халқаро ислом академияси, Ўзбекистон Ислом цивилизацияси маркази вакиллари иштирок этганлари маълум қилинган.\nЎзбекистон мусулмонлари идораси номида Идора раисининг ўринбосари шайх Абдулазиз Мансур иштирок этдилар.\nАнжуман доирасида жаҳонда тинчлик ва барқарорлик ўрнатишда ислом динининг аҳамияти, унинг ўрни ҳақида фикрлар билдирилиб, ҳамжиҳатликда иш олиб бориш истиқболда улкан натижаларга эришишнинг асоси экани таъкидланди.\nБундан ташқари, Ўзбекистон ва Туркия диний таълим муассасалари ўртасида ҳамкорлик бўйича келишув имзоланди.\nДругие материалы в этой категории: « Бакуда Ислом университети фаолиятини тўхтатди\tНорвегияда мусулмонлар сони сезиларли даражада ошди »


“Милан” 28 йил олдинги натижасини такрорлади / Olamsport.com\n02 авг 10:22\n“Милан” 28 йил олдинги натижасини такрорлади\nТеглар : А СерияМиланКальяри\nИталия А серияининг сўнгги 38-турида “Милан” ўз майдонида “Кальяри”дан (3:0) устун келди.\nOpta хабарига кўра, ушбу беллашувдан кейин миланликларнинг мағлубиятсиз серияси 12 та учрашувга етди. Миланликлар сўнгги марта 1991/92 йилги мавсумда Фабио Капелло қўл остида шундай натижани қайд этишганди.\n12 учрашувдан буён давом давом этаётган мағлубиятсиз серия давомида миланликлар атиги учта учрашувда (“СПАЛ” -2:2, “Наполи” -2:2, “Аталанта” - 1:1) дуранг қайд этишди. Эътиборли томони улар пандемия туфайли вақтинча тўхтатилиб, сўнгра яна давом эттирилган чемпионат баҳсларининг илк учрашувидан бошлаб ушбу серияга пойдевор қўйишди. Мажбурий танаффус эълон қилинишидан олдин ўтказилган сўнгги учрашувида “Милан” ўз уйида “Женоа”га (1:2) имкониятни бой бериб қўйганди.\n2019/2020 йилги мавсумнда Стефано Пиоли жамоаси 66 очко жамғариб, турнир жадвалини 6-поғонада якунлади.\nМария Шараповада охирги ўн йилликдаги энг яхши натижа 0


Нуриддин Исаев: "Ҳақиқат излаб" » Зарафшон Газетаси\nНуриддин Исаев: "Ҳақиқат излаб" Маданият\n02 ноябр 2017 13:35\nНуриддин Исаев ёш бўлишига қарамай, республикадаги таниқли рассомлар қаторидан жой олиб улгурди. Мусаввир асарларида рангтасвирга хос ранг-баранглик, борлиқ билан уйғунлик ва бадиий образлар яхлитлиги кўзга ташланади. Картиналар нурга, ёруғликка тўла ва таъсирчан, уларда гўё ранглар рақсга тушаётгандек тасаввур уйғотади.\nСамарқанд шаҳридаги "Эл мероси" тарихий либослар театрида ташкил этилган "Ҳақиқат излаб" кўргазмаси Нуриддин Исаевнинг биринчи шахсий кўргазмаси. Кўргазмада рассомнинг турли йилларда яратилган, мазмун-моҳияти жиҳатидан бир-бирини такрорламас "Хотира", "Сўфий", "Хаёлпараст", "Парвоз", "Дугоналар", "Куз" сингари 13 та йирик асари намойиш этилди.\n– Ҳар бир ота-она фарзандининг камолини кўришни истайди, – дейди таниқли рассом Аслиддин Исаев. – Нуриддин болалигидан рангтасвирга меҳр қўйди. Соҳа бўйича таҳсил олиб, бакалавр, магистр дипломини қўлга киритди. Изланишдан, ўрганишдан тўхтамади ва ўз йўналишини топди, ўзига хос услубда ижод қила бошлади. Ҳам ота, ҳам устоз сифатида унинг ютуқларидан қувонаман.\nПрофессор Юсуф Абдуллаев, рассомлар Нуриддин Калонов, Аҳмад Умаров ва самарқандлик бошқа ижодкорлар, санъат ихлосмандлари кўргазмада намойиш этилган картиналар тўғрисида илиқ фикрлар билдиришди.\nНуриддин Исаев Ўзбекистон Бадиий академияси ижодкорлар уюшмаси аъзоси, республика ва халқаро кўргазмаларнинг доимий иштирокчиси. Унинг асарлари Франция, АҚШ, Покистон, Сингапур, Миср, Япония, Швейцария, Россия давлатларида шахсий коллекция ва галереялардан жой олган.\n"Ягона" асари намойиши\nНуриддин Калонов: Мўйқаламнинг сеҳри юртни севишда\n"Жаннатмакон юртга ошуфта ранглар"


"Севилья" форварди собиқ жамоасига қайтади\n16 август, 2019, 09:46 119\nТеглар:Севилья | Сельта\nАндалусияликлар уни қўйиб юборишга тайёр.\n"Севилья" клуби ҳужумчиси Нолито яна "Сельта"га қайтишга яқин турибди. Бу ҳақда Marca нашри хабар бермоқда.\nЮқоридаги манбаага кўра виголиклар 32 ёшли собиқ футболчисининг трансфери масаласида андалусияликлар билан деярли келишувга эришишган. Унга кўра “Сельта” Нолито эвазига “Севилья”га 2,5 млн евро тўлайди. Ушбу трансфер тез орада расман эълон қилиниши кутилмоқда.\nМаълумот учун, Нолито “Сельта” сафида 2013-2016 йилларда тўп сурган. 2017 йилдан буён эса “Севилья” шарафини ҳимоя қилиб келмоқда. Ўтган давр мобайнида жами 59та ўйинда майдонга тушди ва 10та гол ҳамда 10та голли узатмага муаллифлик қилишга эришди.\n"Сельта" - "Севилья" 1:0 (видео)\n"Севилья" – "Сельта" 2:1 (видео)\nЛа Лига. "Севилья"ни тўхтатиб бўлмаяпти


Инфоурок › Начальные классы › Конспекты › Разработка на тему "Тоғнинг ўсимликлари ва ҳайвонот дунёси"\nТаълимий мақсад:тоғли ернинг об-ҳавоси, ундаги ўсадиган\nўсимликлар ва тоғли ерда яшовчи ҳайвонлар\nтўғрисида маълумот оладилар;\nРивожлантирувчи мақсад:ўқувчиларнинг активлигини орттириш,\nэсда сақлаш қобилиятларини ва ижодий ишларини\nТарбиявий мақсад:табиатни муҳофаза қилишга ва асраб авайлаш\nЖиҳози:харита, буклет, мультпроектор, тарқатма материаллар,\nДарс типи: янги мавзу\nДарсда қўлланадиган усуллар: «Ақлий ҳужум», «Ўргимчак тўри»,\n«Молекула» «Оркестр», «Джигсо»,\n«Журналист», «Соат тили».\nа) ўқувчиларни тугаллаш;\nб) психологик тайёрлаш;\nв) ўқувчиларни дарсга жалб этиш;\nг) гуруҳларга бўлиш;\nе) гуруҳ қоидаларини эслатиш;\nДавоматни тугаллаб, ўқувчиларни «Молекула» усули орқали\n4 гуруҳга бўламан.Ўқувчиларни дарсга жалб этиш мақсадида\nдоира шаклида турғизиб, «Соат тили»ўйинини ўтказаман.\nII. Уй вазифасини сўраш: «Сув ҳавзаларининг ўсимликлари ва\nҳайвонот дунёсини муҳофаза қилиш».\nУй вазифасини сўраш мақсадида ўқувчиларни доира шаклида\nтурғизиб, «Ўргимчак тўри » усулидан фойдаланиб, ўқувчилар\nбир- бирларига уй вазифасини сўроқ-жавоб орқали сўрашади.\n1.Сув ҳавзаларининг ботқоқли қирғоқларида ўсадиган ўтсимон\nЎсимликларни айтинг?(қамиш,қўға ,қиёқ)\n2.Сувбўёвчи ва нилуфар ўсимликларига изоҳ беринг?\n(гўзал ўсимлик, илдизи сув тубидаги лойда ўсади, гули ва барглари\nсув бетида сузиб юради)\n3.Сув ҳавзасида яшовчи ҳайвонларни айтинг?\n(чиғаноқли, шиллиқурт, товонбалиқ, окунь, созқундуз,\nқундуз, қора сассиққўзон, суғур)\n4.Қандай қушлар «Қизил китобга» киргизилган?\n(бир қозон, қарқара, оқ қарқара, ёввойи ғоз, оққуш, қошиқбурун, чуррак, қоравой)\nЎқувчилар уй вазифасини « Бармоқлар» орқали бир-бирларини баҳолайди.\nIII. Дам олиш дақиқаси:\nЯнги мавзуни бошлашдан аввал ўқувчиларнинг кўнгил-\nкуйларини кўтариш мақсадида «Оркестр» ўйинини ўтказаман.\nЎқувчилар мусиқа асбобларини танлайдилар.Секин музика қўйилганда ролга кириб, секин чаладилар.Шўх мусика қўйилганда ролга кириб тез-тез чаладилар.\nIV. Янги мавзу:\n«Ақлий ҳужум» методидан фойдаланиб, мультпроектордан бир неча\nрасмлар кўрсатиш орқали янги мавзуни аниқлаш мақсадида\n1 Расмда нимани кўриб турибсизлар?\n2. Кўрган расмларингизни нима деб атаймиз?\n3.Табиат неча турга булинади?\n4.Тоғ табиатнинг қайси турига киради?\n5.Ўсимлик ва ҳайвонлар-чи?\n-Демак, мавзумиз нима ҳақида экан?\nОлдиларингизда турган харитага қараймиз.\n-Болалар , харитага назар солсак тоғлар қўнғир рангда экан.\nБугун биз тоғли ерларда ўсадиган ўсимликлар билан\nтоғли ерлардп яшовчи ҳайвонлар тўғрисида ўрганамиз.\n-Болалар мен янги мавзуни шоиримиз Сакен Сейфуллин-\nнинг шеъри билан бошлагим келиб тур.\nҚозоғистон кенг ва бепоён ўлка.\n-Болалар, Президентимиз Н. Назарбаев «Қозоғистон-2030»\nйиллари Ўрта Осиё барсига айланади, яъни бизнинг мамлакатимиз\nэнг йирик ривожланган мамлакатларга тенглашади.Ер май-\nдонинг катталигига кўра 9 ўринда туради. Шимолдан жанубга ,\nғарбдан-шарққа чўзилиб, табиати ҳам чиройли.Агар табиий\nхаритага қарасак унинг кўп қисми яшил, сариқ қўнғир рангда\nҚўнғир ранг тоғларга мос келади.Тянь-Шань баланд тоғ.\nВатанимизнинг жануби-шарқида жойлашган.Тоғнинг жанубий\nқисми қўшниларимиз Қирғистон ва Ўзбекистон худудларида жойлашган. “Тянь-Шань” хитой тилида “Тангри тоғи” осмон тоғи деган маънони англатади. Полиметалга бой.Шифобахш минерал сувли булоқлар учрайди.Бу тоғ ўрис географи П.П. Семенов –Тянь Шаньскийнинг номи билан аталган.\nҚозоғистоннинг олдинги пойтахти гўзал шаҳар Алматида Иле Олатови жойлашган. Тоғларнинг жанубий қоялари шимолий қояларига қараганда нисбатан иссиқ ва қуруқроқ бўлади.Шунинг учун тоғли жойларда ўсадиган ўсимлик ва ҳайвонлар ҳам хилма-хил бўлади.Тоғ этакларини кенг баргли ўрмонлар эгаллаб олган.\nДарсликдан 4 гурухга мантларни бўлиб бериб “Джигсо” усулидан фойдаланиб мустақил ўқиб,тушунханларини постерга тушириш ва бошқа гурухларга гапириб бериш.\n1-гурух: Тоғлар ҳақида\nҲар бир гурух ўқувчилари гурух сардорларини сайлаб оладилар.\nГурухларга вақт берилади.Ўқувчиларга груҳ қоидаларини эслатиш.Ўқувчилар навбат билан постерга туширганларини гапириб берадилар.Гурухлар бир-бирларини “Светофор” чироғлари бўйича баҳолайдилар.\nV . Мустаҳкамлаш.\nЯнги мавзуни мустаҳкамлаш мақсадида “Журналист” усулидан фойдаланаман.\nҲар бир ўқувчи А-4 компьютер варағига микрофон ишлаб ўзаро гуруҳлар бир-бирларига саволлар бериб, ”Қарсаклар” орқали баҳолайдилар.\nЎқувчилар “ББТ” усулидан фойдаланиб, олган билимларини\nстикерга ёзиб доскага осадилар.\nУйга вазифа:дафтарга 5 тадан савол ёзиб келиш.\nНомер материала: ДБ-239786


14:00 / 29.12.2020 1878 pdf Ўқиш режими + -\nИмом Осим ибн Абу Нажуд Куфий. Имом Осимнинг куняси Абу Бакр. У киши машҳур қори бўлган. Таҳқиқ, балоғат, фасоҳат ва ширин овоз ила қироат қилиш билан машҳур бўлган. Имом Осим тобеъинлардан бўлиб, Ҳорис ибн Ҳассон Бакрий, Рифоъа ибн Ясрибийдек саҳобалардан ривоят қилгани айтилади. Қуръони Карим қироатини Зирр ибн Ҳубайшдан, имом Ҳасан ва Ҳусайн розияллоҳу анҳумонинг устозлари Абу Абдурраҳмон Абдуллоҳ ибн Ҳабиб Суламий ва кўплаб тобеъинлардан олган.\nИмом Осим раҳматуллоҳи алайҳи Куфада қироат илмининг шайхи, етти қорининг бири бўлган. У киши ўзида фасоҳат, таҳқиқ ва тажвидда пешқадамликни жамлаган эди. Қуръони Карим қироатида овози энг гўзал одамлардан бўлган.\nИмом Осим ибн Абу Нажуд ҳижрий 127 санада Куфада вафот этган.\nУ кишининг икки ровийлари – Ҳафс ва Шуъба.\nҲафс – Ҳафс ибн Сулаймон ибн Муғира Баззоз Куфий. Куняси Абу Амр. Бу киши имом Осимнинг ўгай ўғли бўлган. У кишининг тарбиясида ўсган. Қуръони Карим қироатини ёшлигидан имом Осимдан жуда ҳам дақиқ равишда ўрганган.\nҲафс ибн Сулаймон раҳматуллоҳи алайҳи ҳижрий 90 йилда туғилиб, 180 санада вафот этган.\nАйнан имом Осимдан Ҳафс ривоят қилган қироат ҳозирги кунда бутун олам бўйлаб тарқаган. Бизнинг диёримизда ҳам қадимдан шу қироат жорий бўлган. Бизнинг қироат имомимиз имом Осим, ровийимиз Ҳафсдир.\nШуъба – Абу Бакр Шуъба ибн Аббос ибн Солим Куфий раҳматуллоҳи алайҳи ҳижрий 95 йилда туғилиб, 193 санада вафот этган.\nШуъба ибн Аббос раҳматуллоҳи алайҳи катта имом ва амал қилувчи олим бўлган. У киши суннат илмининг имомларидан бўлган. Шуъба ибн Аббос раҳматуллоҳи алайҳи Қуръони Каримни ўн саккиз минг марта хатм қилган, имом Осим раҳматуллоҳи алайҳидан уч марта ўтказган.\nНуруддин 11:24 / 02 май\nИлм олиш ва Аллохни биз гофил бандаларга узини танитиши, ва МУХАММАД ( С А В ) га тугри ёлдаги умматлар ёлини танлашга ерам деп биламан\n11:00 / 29.12.2020 2076\n12:00 / 29.12.2020 568\n4921 14:11 / 26.10.2018\n5583 08:58 / 21.09.2019\n3556 19:21 / 11.04.2018\n70894 11:58 / 10.10.2018\n86726 11:56 / 10.10.2018\n12157 16:57 / 17.05.2019\n3838 14:35 / 11 август


Насиҳат - Fitrat.uz\nБош саҳифа / Мақолалар / Насиҳат\nFevral 3, 2020\tНасиҳатda fikr bildirishni o'chirish 107 Кўришлар\nИслом сизга: «Оч қолма, ёмон кўрма, яхши кўрма, – демайди. Лекин, оч қолсанг ўғирлик қилма, ёмон кўрсанг зулм қилма, яхши кўрсанг юз буриб кетма!» – дейди (Шаҳид Рамазон Бутий).\nНегадур бугунги кунда оч қолиш қийин, аммо ўғирлик қилиш осон бўлиб қолди. Ўғри одатда мол эгасини пойлаб, билдирмасдан ёки кечанинг қоронғусида ўғирлик қиларди. Энди бўлса кундузи, кўзингизга тик қараб, дардингизни била туриб, кулиб…\nҚандай қилиб дейсизми?!\nЮзингизга боқиб тарозудан уряпти. Вазифасини суиистеъмол қилиб, битадиган ишни орқага суриб киссангизга қўл тиқяпти. Таъмагирлик қилиб ёки тўғридан тўғри пора сўраяпти…\nЁмон кўриш эса зулмнинг эшигига айланди. Ваҳоланки, мўмин инсон бировни ёмон кўришга ҳаққи бўлса-да , зулм қилишга ҳаққи йўқ эди. Ёмон кўриши мумкин эди, лекин адоват қилишдан қайтарилган эди. Ёмон кўриш шунчалик қабиҳ нарсаки, инсондаги самимийлик ва адолатни қуритади. Бу иккиси қуриган ердан эса зулм ўсиб чиқади.\nИшонч билан, виждон билан Яратганнинг розилиги учун яхши кўриш нақадар гўзал! Яхши кўриш осон–у, давомати қийин. Давом этишга кўзинг етса яхши кўр, илло… Яхши кўрганингдан ҳаргиз юз буриб кетма… Иймонингга, виждонингга хилоф иш қилма, дўстим!\nАнгрен шаҳар “Қорабоғ” жоме масжиди Бобохонов Яҳёхон\nАввалги ЗУЛМАТЛАРНИ НУР БИЛАН ЁРИТАЙЛИК!


"Спартак" - "Харлем" фожеасига 35 йил тўлди\n1 Сўғдиёна 9 17\n2 Навбаҳор 9 17\n6 Қизилқум 9 14\n10 Қўқон-1912 9 10\n20 октябрь, 2017, 12:00\nБундан роппа-роса 35 йил муқаддам УЕФА кубоги доирасида бўлиб ўтган Москванинг “Спартак” ҳамда Голландиянинг “Харлем” клублари ўртасидаги ўйинда футбол тарихидаги энг дахшатли фожеалардан бири содир бўлган эди.\nМаълумот учун, 1982 йилнинг 20 октябрь куни бўлиб ўтган ўйиндан сўнг “Лужники” стадионидан чиқиш вақтида кўплаб инсонлар ҳалоқ бўлишган. Бу борадаги расмий маълумотларга кўра ўшанда 66та инсон бевақт ҳаётдан кўз юмган.\n“Спартак” Ўруновни суҳбатга чорлади. Мақсад аниқ!\n19 май, 08:05\nШомуродовга “Рома”ни Европа лигасига олиб чиқиш имкони берилади!\n19 май, 07:57\nМуҳим гол Шомуродовни қутқара олмади. Элдор "Рома"дан кетадиганлар рўйхатида!\n18 май, 23:35\n9 май, 13:22\nМанба: Жасур Яхшибоев "Шериф"ни тарк этди!\n9 май, 14:05\nМоуриньонинг ҳужумдаги танлови қандай?\n9 май, 12:32\nИталия нашри Шомуродов бугун асосий таркибда майдонга тушадими ёки йўқ, бунга жавоб берди (Фото)\n9 май, 23:04\nТезкор! Мбаппе Мадридга келди (фото)\n9 май, 07:50\nБокс. Янгиланган IBF рейтингида ҳамюртларимиз ўринлари билан танишинг


Гулнора Каримова ҳомийлигидаги Art Week StyleUz тадбири беш йилдан бери ўтказилади.\nArt Week StyleUz ҳафталиги расмий сайтида мана бундай сўзлар ҳам бор: “2006 йилдан бери лойиҳа жаҳондан нуфузли меҳмонларни Ўзбекистон пойтахти, ўтмиш ва замонамизнинг чорраҳаси бўлган дурдона шаҳар Тошкентда тўпламоқда. Кенгқамровли тадбир йилда бир маротаба октябрь ойида тақдим этилади ва унинг доирасида юксак санъат намуналари, юқори мода ва кундалик либослар тақдим этилади”.\nҲафталик уюштирувчилари тадбирлар билан бандми – ҳар қалай расмий сайтда эълон қилинган телефонни кўтарадиган одам бўлмади. Шунинг учун сайт маълумотлари билан чекланамиз.\nArt Week StyleUz дастури\nРасмий сайтда бундай дейилган: “Санъат ҳафталиги доирасида VI Тошкент халқаро фотобиенналеси-2012, III “Theatre.Uz” халқаро театр фестивали ҳамда II “Олтин гепард” Тошкент халқаро кинофоруми ўтказилади. Бундан ташқари, дизайнерлардан модалар намойишлари, кўргазмалар, хайрия концертлари, ижтимоий акциялар, маҳорат дарслари, анжуманлар ва бошқалар ҳафталик дастуридан ўрин олган”.\nArt Week StyleUz меҳмонлари\nМеҳмонлар тўғрисида сайтда бундай дейилган:\n“АҚШ, Буюк Британия, Франция, Италия, Испания, Германия, Австрия, Швейцария, Япония, Хитой, Россия, Ҳиндистон ва бошқа мамлакатларидан жаҳонга таниқли модельерлар, рассомлар, мусиқачилар, заргарлик ва мода брендлари соҳиблари, мода, санъат ва маданият оламининг нуфузли намояндалари, етакчи халқаро журналлар муҳаррирлари ҳамда жаҳон ОАВ вакилларидан иборат 100 дан ортиқ шахс ҳар йили Style.Uz Санъат ҳафталигининг халқаро меҳмонларига айланишади”.\nArt Week StyleUz расмий сайтида “Ҳафталик доирасидаги тадбирларга ҳар куни 60 000 киши ташриф буюради. Улар талабалар, ижодкор шахслар, Ўзбекистон маданияти ва санъати арбобларидир”, дейилган.\nСайтда Art Week StyleUz ҳафталигининг ҳомийлари ва ҳамкорлари рўйхати келтирилган. Улар орасидан Ўзбекистон маданият ва спорт ишлари вазирлиги йўқ.\nҲафталикнинг ахборот ҳамкорлари орасида эса, ЎзА ахборот агентлиги, “Ўзбекистон адабиёти ва санъати”, “Халқ сўзи” каби етакчи газеталар ёки “Ўзбекистон” телеканали кўринмади.\nШунга қарамай, “Ўзбекистон адабиёти ва санъати” газетаси Ҳафталикни беэътибор қолдиргани йўқ.\n“Ўзбекистон адабиёти ва санъати” газетаси мухбири хабари\nГазета мухбири Азизхон Имомов Ҳафталикнинг бориши тўғрисида Озодликка бундай деди.\n- Art Week Style жуда кенг миқëсда бўлаяпти. Театр, кино, фотосанъати, ундан ташқари яна кўплаб тадбирлар бор. Энг катта нимаси "Олтин Гепард" кинофоруми ҳисобланади. Бу кинофорум доирасида 50дан ортиқ давлатларнинг филмлари иштирок этиб, умумий танловда ва ўша танлов бўйича 33та филм саралаб олинди асосий танловга,- дейди “Ўзбекистон адабиёти ва санъати” газетаси мухбири Азизхон Имомов.\n5 октябр, жума куни “Олтин Гепард” фестивалининг ёпилиш маросими бўлиб ўтди.\nБош совринга поляк режиссери Феликс Фалькнинг “Иоанна” фильми муносиб, деб топилди. Совринни Гулнора Каримова Польшанинг Ўзбекистондаги элчисига топширди.\nОлтин гепардни кузатган ўзбекистонлик журналист Сардор Комилов ўз таассуротларини Озодлик билан ўртоқлашди.\n“Ўзбекистон адабиёти ва санъати” газетаси мухбири Азизхон Имомовнинг айтишича, 8 октябр куни “Фоточилар уйида фотобиенналени якунловчи илмий анжуман бўлиб ўтди”.\n"Катта, лекин парадоксал байрам"\nArt Week StyleUz ҳафталиги доирасида ўтказилган фотобиенналени таниқли ўзбек фоторассоми ва кинооператори Умида Аҳмедова ҳам бориб кўрди, лекин ўзи қатнашгани йўқ.\n- Яхши, жуда ажйоби программалар бўлаяпти фотобиенналеда. Модалар кўрсатиши, киноларда қатнаша олмадик... Жуда кўп воқеалар бўлаяпти бу ерда. Фотобиеннале деганимизда олтита галереяда ҳар хил мамлакатлардан фотографлар расми тўлдирилган. Фотография нуқтаи назаридан ростдан ҳам жуда ҳам катта тадбир, дейди фоторассом.\nЛекин Умида Аҳмедова Art Week StyleUz тадбирига оид турлича қарашлари борлигини ҳам қўшимча қилади.\n- Бир тарафдан жавоб бериш қийин. Бир томондан Ўзбекистонда катта фотография тадбири бўлаëтгани яхшию, лекин бир парадоксал томони борда. Мана, масалан, фотографлар кўчага чиқиб фотоаппаратини кўтариб қаерга боришидан қатъи назар “Кимсан? Нимага расмга олаяпсан? Интернетга қўйиб юборасан?” деб гапирадиган бир мамлакатда ëки беозор халқ ҳаëтини олаëтган бир мамлакатда расмларни суд қилаëтган мамлакатда бунақа катта тадбир, парадоксал томони борда, дейди Умида Аҳмедова.\n2009 йили Умида Аҳмедова ўзининг “Аёллар ва эркаклар: тонгдан шомгача” фотоальбоми ҳамда “Бокиралик юки” фильмида "Ўзбекистон ҳақида салбий фикр шакллантиришда" айбланиб, жиноий жавобгарликка тортилган ва суд ўзининг 2010 йил 10 феврал кунги ҳукми билан уни ЖКнинг 139- ва 140-моддалари бўйича, яъни бўҳтон тарқатганлик ва ҳақорат қилганликда айбдор, деб топган, лекин амнистия қўлланилиб, суд залидан озод қилинган эди.\nArt Week StyleUz ҳафталигида жаҳоннинг турли мамлакатларидан таниқли ижодкорлар қатнашмоқда. Ҳафталик тадбирларида маҳаллий санъаткорлар ҳам иштирок этди.\nЛекин ҳафталикда иштирок этиши мумкин бўлганларнинг кўпчилиги шу кунда пахта теримида.\nArt Week StyleUz Тошкентда, халқ артистлари пахтада\nҲар ҳолда Ўзбекистон халқ артисти Эркин Комилов билан боғланганимизда у киши Сурхондарё вилоятида пахтакорларга хизмат кўрсатиш билан банд эканлигини айтди.\nОзодлик: Шу кунларда Ўзбекистонда катта санъат байрами бўлаяпти. Шунда иштирок этаëтган бўлсангиз, таассуротларингиз билан ўртоқлашасизми деяëтувдим.\n- Ўша бошлангандан бери мен ҳозир вилоятлардаман. Сурхондарëдаман. Пахтакорларда хизматдаман. Ҳозир Бухорога ўтаман, ундан Хоразмга ўтаман. Қатнаша олмаяпман. Шунинг учун ëлғон гапириб қўяман деб қўрқаман.\nОзодлик: Пахта тераëтганлар олдида чиқиш қилаяпсизми?\n- Ҳа. Энди ҳар йил бориладию руҳларини кўтариб дегандай. Пахта яхши бу йил, зўр пахта. Ҳамма қўлда тераяпти. Шароитлар яхши. Пахта оқиб ëтибди. Ҳали бирорта ëмғир бўлгани йўқ. Ҳаммаси биринчи сортга кетаяпти, Худога минг қатла шукур. Бу ҳам энди энг катта бойлигимизку.\nОзодлик: Ўзи санъат байрами учун сал ноқулайроқ вақт танланиб қолибдида-а?\n- Шунақа бўлди шекилли. Ўйламаганда бу ëқда пахта сезони. Мана шунақа бўлдида. Жуда тиқилинч келдида,- дейди Ўзбекистон халқ артисти Эркин Комилов.\nArt Week StyleUz ҳафталиги 9 октябр куни якунига етади.


Ўзбекистон Республикаси стартапи Исландияда юклаб олишлар сони бўйича иккинчи ўринни эгаллади\nЎзбекистонлик стартап Исландиядаги юклаб олишлар сони бўйича иккинчи ўринни эгаллади\n18 Dekabr 10:01 Ўзбекистон янгиликлари\nИсландия МОБИЛ ИЛОВА стартап\nЎзбекистонлик ишлаб чиқувчилар жамоасининг мобил иловаси ўз номинатсиясида AppStore-даги энг оммабоп иловалар рўйхатида иккинчи ўринни эгаллади.\nИсландиядаги маҳаллий стартап муваффақияти ҳақида илова яратувчиси SmartChain IT-компаниясини қўллаб-қувватловчи Инновацион ривожланиш вазирлиги хабар берди.\n2018 йилдан бери SmartChain инновацион технологиялар устида ишламоқда, тоʻлдирилган реаллик qeналишида бир нечта лойиҳаларни амалга оширди. Хусусан, компания экрандаги обектларни 3D-форматида кўриш ёки смартфонни пиктограмма устига олиб борганингизда видео томоша қилиш имконини берувчи NazzAR мобил иловасини яратди. Илова Ўзбекистоннинг туризм соҳасида, айниқса, музейларда кенг қўлланилмоқда.\nSmartChain ўз сайти орқали Инновацион ривожланиш вазирлиги биносига виртуал саёҳатни, InnoWeek-2021 халқаро инноватсион ғоялар ҳафталиги доирасидаги кўргазманинг виртуал талқинини, шунингдек, тўлдирилган реалликнинг кўплаб элементларини ишлаб чиқди. Бу бинога кираверишда меҳмонларни кутиб оладиган виртуал гид ҳамда вазирлик бинолари ва лабораториялари ҳақидаги маълумотларни NazzAR мобил иловаси орқали олиш мумкин.\n2021 йилда SmartChain электроника саноатидаги энг йирик чакана сотувчилардан бири бўлган Исландия компанияси билан ҳамкорликни бошлади. Энг яхши технологик ечимлар ва ишланмалар асосида ҳамкор учун UnoAR деб номланган эксклюзив ва мослаштирилган маҳсулот яратилди.\nЯнги мобил илова бир неча ой олдин яратилган. 2021-йил 6-декабр ҳолатига кўра, NazzAR платформаси асосидаги ечим Исландияда юклаб олинган ўз туркумидаги энг машҳур 10 та AppStore иловаларида 2-ўринни эгаллади.\nЛилия Шокирова допинг учун мусобақадан четлатилди\nАрМИ-2021: Ўзбекистон "Зирҳли техника усталари" танловида учинчи ўринни эгаллади


Ҳикмат айтар гиёҳлар – Сурхон тонги\nБош саҳифа / Жамият / Ҳикмат айтар гиёҳлар\nНоябр 10, 2018\tЖамият Изоҳ қолдириш 739 Кўрилди\nБу заминнинг ҳар гиёҳи шеър — ҳикмат айтади, дейишса, буни муболағага йўйгувчилар кўп. Ерда, оёқларимиз остида эзилиб турган бу гиёҳлардан не мужда, не нажот, деймиз. Тағин унинг донишмандона сўзлар айтмоғига-ку асло ишонгимиз йўқ. Сиртдан қилган хулосамиз, фикримиз, демакки муносабатимиз ҳам шу!\nХўб айтилган халқ мақолимиз бор: “Олдингдан оққан сувнинг қадри йўқ”. Шу мақолни тилга келтиришим билан бир воқеа ёдимга тушади. Яқин дўстим шамоллашдан узоқ вақт хасталаниб ётди, кўп дори-дармон, муолажа қилди. Аммо касаллик маълум муддатдан сўнг яна қайталанаверди. Шунда ибн Синонинг табобатга оид китоби яқин кўмакка келди. Бемор уни умид билан варақлар экан, нафас йўлларининг шамоллашида айнан ширинмия дамламаси яхши даво бўлишини тушунди. Ичилган бу хуштаъм дамлама шамоллашдан тинкаси қуриган танага қувват бағишлаб, бемор тез кунларда тузалиш йўлига ўтди ва қаддини ростлади. Шунда билдики, донишманд халқимиз бежиз бир сўз демас, айтмас экан.\nБугун маҳаллий фармацевтика корхоналари томонидан ишлаб чиқарилаётган аксарият шифобахш дамламалардан беморларимиз врач тавсиясига кўра саломатликни тиклаш ва унинг профилактикасида фойдаланиб келишмоқда. Соҳага доир қабул қилинаётган қарорларда ҳам дори воситаларини маҳаллийлаштириш, ишлаб чиқаришга илм-фан ютуқларини кенг жалб қилиш, эркин иқтисодий зоналарни ташкил этиш каби масалалар устувор аҳамият касб этмоқда. Негаки, юртимизда дори воситаларининг асосий хомашёси ҳисобланган шифобахш ўсимликларнинг кўплаб турлари учрайди. Уларни ишлаб чиқарувчиларнинг буюрт маси асосида етиштириш имкониятлари ҳам юқори. Эндиги вазифа, бу соҳада жаҳон тажрибасини ўрганиш ва уни амалиётга самарали татбиқ этишдан иборатдир. Жорий йилнинг 12 – 21 октябрь кунлари олий ва ўрта махсус таълим вазирлиги хамда соғлиқни сақлаш вазирлиги тасарруфидаги ташкилотлар вакилларидан иборат делегация айни мақсадда Хитой Халқ Республикасида бўлиб қайтди. Ўзбекистоннинг Хитойдаги элчихонаси таклифи доирасида уюштирилган ушбу сафарда делегация аъзолари замонавий тиббиёт, хусусан, фармацевтиканинг фан ва технологиялар соҳасидаги ютуқлари, таълим, фан ва ишлаб чиқариш интеграциясини жорий этиш механизмлари билан танишдилар. Сафар доирасида хориж тажрибасини ўрганиб, конференцияда делегациямиз номидан маъруза қилган Тошкент давлат аграр университети Термиз филиали ўқитувчиси Сайёра Бойназарова билан қилган суҳбатимиз ҳам шу ҳақда бўлди.\n— Хитойга уюштирилган сафаримизнинг биринчи кунида ҳамкасбим Рустам Муродов ва делегациямиз аъзолари билан Урумчи шаҳридаги Хитой фанлар академиясининг Шинжань физик-кимёвий техника институти ва унинг технопаркида бўлдик. Айтиш жоизки, мазкур инс- титут мамлакатдаги етакчи илмий муассаса ҳисобланади. Бу ерда ўсимликлардан 50 турдаги дори ва препаратлар ишлаб чиқариш йўлга қўйилган. Институт технопаркида олимлар ғўза гули, шувоқ, мойчечак ўсимликлари, седана уруғи ва нўхат мевасидан турли дармондорилар ва оқсиллар ажратиб олишмоқда. Анор меваси ва пўстлоғидан эса диарея, қандли диабетни даволашда ишлатиладиган дори воситалари ишлаб чиқарилаяпти. Ҳатто мойчечак ўсимлигидан кўрпа-тўшак тайёрланиб, хорижга экспорт қилинмоқда. Шунингдек, ширинмия ўсимлиги қисман биологик фаол қўшимчалар билан бойитилиб, тумов ва грипни даволашда ҳамда иммунитетни оширишда қўлланиладиган дорилар тайёрланмоқда. Атиргулдан парфюмерияда, чой ишлаб чиқаришда кенг фойдаланилаяпти. Ошқовоқ уруғидан тери касалликларида, ундан олинган махсус мойлардан эса ошқозон ичак касалликларини даволашда ишлатилмоқда. Бу лойиҳаларнинг амалга оширилишида институт директор ўринбосари, профессор Ҳожиакбар Айсанинг алоҳида хизматлари бор. Уйғур миллатига мансуб олима билан суҳбатимиз қизиқарли кечди. Негаки, тилларимиз, қолаверса, мақсад ва муддаоларимиз ҳам бир-бирига яқин.\nМазкур институтда ўтказилган конференцияда “Ферула (сассиқ коврак) ўсимлигининг шифобахшлик хусусиятлари” номли маърузам иштирокчиларда қизиқиш уйғотди. Шу боис, келгусида ферула ўсимлиги бўйича қўшма лойиҳани амалга оширишга ҳам келишиб олдик. Ташрифнинг кейинги кунларида Нанкин шаҳрида ўтказилган “Озуқа ва доривор ўсимликларнинг манбалари ҳамда биофаол ингредиентлар” мавзусидаги халқаро илмий симпозиумда иштирок этдик. Дунёнинг турли давлатларидан келган олимлар ўз маърузаларида соҳада жорий этилаётган янгиликлар ва уларнинг аҳамияти тўғрисида қимматли маълумотлар беришди. Ушбу шаҳардаги доривор ўсимликлар етиштириладиган ботаника боғи, фармацевтика компанияси ва Нанкин анъанавий Хитой тиббиёти клиник касалхонасига қилинган танишувларимиз ҳам фойдали бўлди. Шанхай шаҳридаги мулоқотимизда эса Хитой Фанлар академиясининг медицина материаллари институти ҳамда “Яшил водий” фармацевтик компанияси, Шугао госпитали ва биологик фаол моддаларни сақловчи миллий банк фаолияти мисолида ўтказилаётган жарроҳлик амалиётлари, улар учун зарур бўлган дори воситаларининг сифатли етказиб берилишини бевосита кузатдик. Сафарнинг сўнгги кунида Урумчи шаҳридаги Шинжань ўсимликлар гербарийлари базасида сақланаётган ўсимликлар ва улардан фойдаланиш истиқболлари билан яқиндан танишдик.\n— Сафар якунлари билан янги ғоя ва таклифлар ҳам пайдо бўлгандир?\n— Албатта, ушбу сафаримиз делегациямизнинг барча аъзолари қатори менда ҳам юртимизнинг бой ўсимликлар дунёси, ундан оқилона фойдаланишимиз зарур, деган хулосаларни пайдо қилди. Тўғрисини айт ганда, бизда ўсадиган ўсимлик ва ноз-неъматлар дунёнинг ҳеч бир гўшасида йўқ. Биз баъзан исроф этаётган неъматларимиздан хорижда аломат ишлаб чиқаришлар йўлга қўйилганини кўриб фақат ҳайратландик. Шуларни анг лаганимиз ҳолда, биз табиатшунослар олдида ҳали қилишимиз зарур бўлган ишларимиз кўп. Университетимизнинг “Ўрмончилик, доривор ўсимликлар етиштириш ва қишлоқ хўжалиги маҳсулотларини сақлаш ва қайта ишлаш” кафедраси олимлари томонидан вилоятимиздаги Бойсун, Кўҳитанг, Боботоғ ўрмон хўжаликларида шартнома асосида доривор ўсимликлар плантациялари яратилмоқда. Хусусан, ферула, заъфарон, зайтун ўсимликлари, олма, анжир, тут каби дарахтлар экилиб, улардан фармацевтика саноатида фойдаланиш учун илк қадамлар ташланди. Истиқболда жасмин, қорағат ва наъматак ўсимликлари плантацияларини бунёд этиш режаларимиз бор. Хориждан қайтганимиздан сўнг, вилоятимизнинг саҳро ўрмонларида солодка ва эфедра ўсимликлари плантацияларини ҳам ташкил этиш, улардан фармацевтика саноатида кенг фойдаланиш таклифларини бердик. Табиат инъомларидан оқилона фойданалиш эса юртимиз иқтисодиётига ҳам улкан самара беради.\nДарҳақиқат, суҳбатдошимиз таъкидлаганидек, она табиатнинг халқимизга берган неъматлари бисёр. Унга муносабатда, албатта, юқоридаги мулоҳазаларни ёдда тутмоқлик зарур. Олдимиздан оқаётган сувни оқиб ўтганидан сўнг эмас, балки ўз вақтида қадрлайлик ва ибрат кўрсатайлик.\nОлдинги Дастурий вазифалар ижроси\nКейинги Шеърият кечалари


OUKITEL K6000 Plus бозорни забт этишга тайёрланмоқда\n18:21 / 31.03.2017\nТаъкидлаш жоизки, навбатдаги оддийроқ смартфон ҳақида гап кетганда, бу қадар шов-шув қилишга арзимас эди. Бироқ, OUKITEL K6000 Plus смартфонини оддий смартфонлар қаторига киритиш нотўғри бўлади. У қурилмаларни қувватлаш ва энергияни сақлаш борасида янгича талабларни жорий этмоқда.\nБиринчидан, OUKITEL K6000 Plus аккумулятор сиғими 6080 мА/соатга тенг. Бу дегани, сиз қанчалик истаманг, уни бир кунда ишлатиб бўлмайсиз. Иккинчидан, смартфон икки амперли, 12 вольтли қувватлаш қурилмаси билан жиҳозланган бўлиб, уни бир соат 40 дақиқа ичида 100 фоиз қувватлаш мумкин.\nТелефоннинг бошқа хусусиятлари борасида, ишонч билан OUKITEL K6000 Plus қурилмасини харид қилган мижоз афсусланмайди, дейиш мумкин. Бу 8 ядро, 1,5 ГГцли MT6750T процессори бўлиб, 4 Гб оператив ҳамда 64 Гб ички хотирага эга. У 2Тб ички хотира картасини қўллаб-қувватлайди. Асосий камераси 16 мегапиксель, олд камераси 8 мегапикселни ташкил этади.\nСмартфонга OUKITEL K6000 Plus сайтида 5 апрелдан буюртма берса бўлади. Илк харидорлар, атиги 179,99 долларга телефон эгаси бўлишлари мумкин, кейинчалик, телефон 209,99 доллардан сотилади.


Ҳожи Муин. Табиий ишлар (1924) | www.ziyouz.uz\nБош саҳифа МатбуотЖадид матбуотиҲожи Муин. Табиий ишлар (1924)\nБизнинг юртимиз, элимиз ва ҳатто расмий идораларимизда ғайри табиий қилиқлар, ишлар қанча кўб бўлса, табиий ишлар ҳам ўшанча кўбдир.\nБулардан ғайритабиийларини ёзмай ўтсақ, албатта, «Машраб» қўрқди, ёки мудоҳана йўлини тутди деб ҳаққимизда «ҳусни зан» қилғувчилар чиқиб қолиши табиий бўлғонидек, ёзғонимиз тақдирда бошимизнинг қаламдек кесилиши ҳам табиийдир. Шунинг учун бу дафъа ёлғиз табиий ишлардан бир нечтасини кўрсатиб ўтиш маслаҳат кўруладир.\nБиз ҳамма вақт ҳар ерда ҳукумат идораларини ерлилашдириш — тубжойлашдириш учун кучимиз борича ҳайқирамиз, қичқирамиз. Бу йўдда бор довшимизни битириб ўзимиз чарчаб қолғонда, чала хат-саводлиқ бир мўлтоқни оламиз-да, зўр билан уни бир идорага тиқиб юборамиз. Қулоч-қулоч қарорлар ёзиб бўлғондан сўнг «қани пул!» деганда жонимиз чиқадир… Мана, тубжойлашдириш тўғрисидағи ишимиз шу ҳодда экан, иншооллоҳ қиёмат яқинлашқонда, тўртинчи осмондан ҳазрати Исо тушиб, бу муҳим вазифамизни бажариб бериши табиийдир.\nУлуғ вазифаларимиздан бири хурофот билан курашиш эди. Худога шукрки, бу ишимиз ҳам ўзининг табиий йўлиға тушиб бораётибдир. Чунончи, биз эшонлардан қанча узоқлашсак ва уларни қабиҳ алфоз билан сўксак, улар бизга шунча яқинлашадирлар ва ҳатто гўшт-пўстимизга кириб борадир. Биз уларни қанча эзсак, улар ишчи-деҳқонларимизни шунча эзадирлар. Биз бу ҳолларни кўриб, «кўзим кўрмасин, гўштимни бўри есин», деймизда ўзимизни билмасликка сола берамиз. Бу ишимиз ҳам шу тусда экан, ёқамизни ҳали бери хурофот чангалидан қутқара олмаслиғимиз табиийдур.\nБизнинг ҳаёт-мамот масалаларимиздан биртаси, шубҳасиз, олиқ-солиқ ишидир. Бу иш ҳам «мо фавқа ат-табиий» йўлиға тушиб кетаётибдир. Раста-бозорлардаги солиқларимиз жуда тартибликдир. Бу ерда пашшанинг ҳам «ғинг» зтишини кўра олмайсиз. Яъни ҳамма рози, ишлар ўз жойида. Энг ичидаги олиш-бериш бозори жуда чақ-чақ. Биров бир дақиқада бой, бошқаси бир соатда гадой бўлмоқдадир. Солиқ ишлари ҳам шу йўл билан кета берса, дўконларнинг оғзи очилиб қолиши ва шунинг билан ҳамма бойчаларимизнинг ишчи-деҳқон синфига кириб кетиши табиийдур.\nСўзимизнинг адоғида шаҳримиздаги қизиқ бир манзарани ҳам кўрсатиб ўтайлик: Самарқандда Зарафшон деган бир дарё бор. Бунинг устига бир эмас, иккита кўприги ҳам\nбор. Ишнинг қизиғи шундаким, бизнинг нодон халқимиз шаҳарга бориш-келиши учун шундай кўприклардан ўтмай, сувда бир шўнғиб эртаси Бухородан чиқадирлар… Бу қатнашлар ҳам шундай давом этаберса, қишғача барча ишчи-деҳқонларимизнинг Бухороға ўтиб кетишлари табиийдир.\n«Машраб», 1924 йил, 4-сон\n← Аввалги Аввалги Ҳожи Муин. Маориф ойи (1924)\nКейинги → Кейинги: Ҳожи Муин. Азроилми, солиқчими? (1924)


Асоссиз гумонни асосли қиёс синовидан ўтказамиз. Ўзбекистондаги ўсишни шубҳа остига олган Ўлжас Тулеуовга жавоб - Zamin.uz\n«Мен Қозоғистоннинг Марказий Осиёдаги минтақавий интеграциясида (Европа Иттифоқи ва, хусусан, Россия билан интеграция масаласида – таҳририят) катта салоҳият кўрмоқдаман. Чунки Ўзбекистонда иқтисодиёт, умуман, сиёсат либераллашуви мавжуд бўлса-да, ҳар йилнинг охирида чиқадиган, Ўзбекистон биринчи рақамли давлатга айлангани, у ерда ҳаммаси зўрлиги ҳақидаги мақолалар, менинг фикримча, катта афсонадир.\nМен ҳамкасбларим, ўзбекистонлик дўстларим билан тез-тез мулоқот қиламан, улар аслида бундай эмаслигини таъкидлайди. Албатта, тараққиёт бор, лекин кўрсатилаётганичалик эмас. Ўйлайманки, яқин 10–15 йил ичида Ўзбекистон Қозоғистон шу даврда эришган натижаларига эриша олмайди. Аммо, шунга қарамай, Ўзбекистон энди ЕОИИга кузатувчи сифатида қўшилиши мумкин. Менимча, Қозоғистон бу йўналишда интеграцияни кучайтириши керак».\nАмалдаги сиёсатнинг қиёсий устунликларидан қанчалик самарали фойдаланилаётгани ва ривожлангани ҳақида гапирадиган бўлсак, унда Қозоғистонни ҳам мавжуд давлат ва хўжалик юритишнинг институционал тизими Ўзбекистонга қараганда самаралироқ, деб айта олмаймиз, Ўзбекистонни ҳам ресурслардан самаралироқ фойдаланмоқда, деб айта олмаймиз. Шуни таъкидлаш керакки, мустақилликни қўлга киритгандан сўнг давлат бошқарувининг самарали моделини яратиш жараёнлари Қозоғистонда, шунингдек, Ўзбекистонда ҳам турли даражадаги муваффақиятлар билан давом этмоқда ва бугунги кунда ҳам Қозоғистоннинг ушбу соҳадаги ҳар қандай самарали ютуқлари ҳақида гапиришга ҳожат йўқ.\nБуни Қозоғистон Республикаси Президенти Қосим Жўмарт Тўқаевнинг жорий йил 1 сентябрдаги мурожаатномаси тасдиқлайди. Унинг доирасида давлат секторида ислоҳотлар эълон қилинди. Ўзбекистонда 2017 йилда бутун институционал тизимни кенг миқёсда ислоҳ қилиш бошланди, бу бугун ҳам давом этмоқда, у давлат ҳамда жамият бошқарувининг самарали механизмлари топилмагунча давом этади.\nБироқ иқтисодий ҳамкорликни ривожлантириш салоҳияти жуда катта бўлиб қолмоқда ва томонлар уни амалга оширишга интилмоқда. Ҳозирда Ўзбекистон ва Қозоғистон ўртасидаги ҳамкорликни кенгайтириш ва чуқурлаштириш бўйича амалий тадбирлар режаси реализация қилинмоқда. Сайёҳлик ва транспорт соҳасидаги ҳамкорлик масалалари ишлаб чиқилмоқда, хусусан, Silk Visa ягона визасини жорий этиш, Туркистон ва Чимкентни Ўзбекистоннинг тарихий шаҳарлари билан боғловчи тезюрар темирйўл ишга туширилиши кўриб чиқилмоқда.\nЎзбекистон ва Қозоғистоннинг энг истиқболли қўшма лойиҳаларидан бири «Марказий Осиё» халқаро савдо-иқтисодий ҳамкорлик марказини очишдир. Унинг доирасида товар айрибошлаш ҳажми 5 миллиард долларга етиши кутилмоқда. Бу кўрсаткичга бу йил эришилишига коронавирус пандемияси тўсқинлик қилди. Келажакда мамлакатлар ўзаро савдо ҳажмини 10 миллиард долларга етказишни режалаштирмоқда.\n26-02-2020, 08:57, Иқтисодиёт\n3-04-2019, 15:30, Иқтисодиёт\n23-05-2018, 16:26, Иқтисодиёт\nЕвропа инвестиция банки Ўзбекистонда иш бошлади\n15-10-2017, 19:23, Иқтисодиёт


Ўзбекистон: Тошкентдан Иссиқкўлга темир йул йуналишини тиклаш режалаштирилган\n22 Mart 16:12 / Published in Ўзбекистон янгиликлари\nЎзбекистон темир йулининг матбуот хизмати «Ўзбекистон темир йуллари» АЖ раҳбарлари Хуснутдин Хасилов ва «Қирғиз темир йули» Василий Дашкованинг учрашувини эълон қилди.\nМузокаралар давомида томонлар Хитой-Қирғизистон-Ўзбекистон темир йулини қуриш лойиҳасини амалга оширишни тарғиб қилиш ва Тошкент-Иссиқкўл-Тошкент йуналиши бўйича қатновчи йуловчи поездини қайта тиклаш масалаларини муҳокама қилдилар.\nБундан ташқари, томонлар «Ўзбекистон темир ёъллари» АЖнинг ягона диспетчерлик маркази ва Қирғизистон темир ёъллари ҳудудидаги Жалолобод стантсиясининг поезд диспетчерлиги ўртасида тўғридан-тўғри диспетчерлик алоқасини ўрнатиш масалаларини муҳокама қилдилар.\nТомонлар ташиш бўйича ўзаро ҳисоб-китоблар ва халқаро транспорт қатновида юк вагонларидан фойдаланганлик учун тўловлар билан боғлиқ масалаларни ҳам кўриб чиқдилар.\nМузокаралар натижаларига кўра, жорий йилнинг май ойида Тошкент-Иссиқкўл (Рыбачье)-Тошкент йуналиши бўйича йуловчи поездининг қатновини тиклаш режалаштирилган. Поезд ҳафтада бир марта беш ой давомида ҳаракатланиши режалаштирилган.\nTagged under: Иссиқкўл, МАРШРУТ, РЕЙС, темир йул алоқаси, ТОШКЕНТ


29 Ноябрь 15:55\n«Қозоғистон халқига» жамғармаси кам учрайдиган касалликларга чалинган болаларни даволашда ёрдам беради Қозоғистонда жисмоний шахснинг коллекторларга ундиришга берилган муаммоли кредитини тартибга солиш чоралари кўрилади Бепул адвокатлар ёрдами учун ишонч телефони ишга тушди\n«Ички ишлар вазирлиги мутахассислар билан биргаликда участка инспекторлари ва уларнинг ёрдамчилари ҳаракатининг махсус алгоритмини ишлаб чиқди. Бу ходимнинг ўз вазифаларини бажаришдаги босқичма-босқич ҳаракатларидир. Уларнинг амалий ва бир хилда қўлланилиши ҳуқуқий хатолар сонининг камайишига олиб келади. Халқаро амалиётда бундай алгоритмлар кўпинча «стандарт ишлаш усуллари» деб юритилади», - деди у.\nУнга кўра, алгоритмни ишлаб чиқишда 50 дан ортиқ идоравий илм ва амалиёт мутахассислари иштирок этган. Барча қонунчилик базаси мустаҳкамланди. Шунингдек, бугунги кун талаблари инобатга олиниб, туман ички ишлар органлари ходимларининг малакасини ошириш курслари дастурлари қайта кўриб чиқилди. Унда фуқароларнинг мурожаатларига жавоб бериш сифатини ошириш, аҳоли билан мулоқотни яхшилаш назарда тутилган.\n– Жорий йилда 439 нафар участка полиция инспектори малака ошириб, 125 нафари қайта тайёрлаш курсидан ўтди. Кадрларни танлаш ва жойлаштириш бўйича малака талаблари кучайтирилди», — деди Жасулан Байкенов.\nБепул адвокатлар ёрдами учун ишонч телефони ишга тушди\nАлматида тартибсизликлар пайтида қанча машина шикастланди\nҚР ИИВ: Қозоғистонда тартибсизликларда иштирок этган 7939 нафар киши қўлга олинди


Пашинян оломон орасида. Арманистонда нималар бўляпти? (Видео) | Qalampir.uz\nПашинян оломон орасида. Арманистонда нималар бўляпти? (Видео)\nОлам\t25 Февраль 16:49 8097\nАввалроқ, Арманистон армияси мамлакат Бош вазири Никол Пашиняннинг истеъфосини талаб қилгани ҳақида хабар берган эдик. Бунга Арманистон Қуролли Кучлари Бош штабининг раҳбарларидан бири вазифасидан озод этилгани сабаб бўлган.\nУшбу воқеаларнинг давоми ўлароқ бугун, 25 февраль куни Арманистон Бош вазири Никол Пашинян ўз тарафдорларининг Ереван марказий кўчалари бўйлаб юришини бошлади. Бу ҳақда РИА Новости хабар бермоқда.\nНашрга кўра, Бош вазир ўғли, қизи ва аёли билан биргаликда шаҳар маркази ҳамда мухолифат митинги режалаштирилган Озодлик майдонидан ўтган. Вақти-вақти билан Пашинян тарафдорлари ва мухолифат ўртасида тўқнашувлар бўлган.\nБу вақтда эса Арманистон мухолифати пойтахт Ереваннинг марказидаги Озодлик майдонида митинг уюштиришга чақирмоқда.\n“Биз ўз халқимизни, ватанини қутқаришдан манфаатдор бўлганларни Арманистон армияси ҳамда қуролли кучларимизни қўллаб-қувватлаш ва хоин Пашинян ҳукуматини ағдариш учун Озодлик майдонида йиғилишга чақирамиз”, дейилади ”Ватанни қутқариш ҳаракати” баёнотида.\nПашинян шунингдек, Бош штаби бошлиғи Оник Гаспарянни ҳам лавозимидан озод қилиш ҳақида қарор чиқарди. Оник Гаспарян Вазирлар Маҳкамаси раҳбарини ўз халқига қарши куч ишлатмасликка чақириб, Пашинянни огоҳлантирган эди.\nЭслатиб ўтамиз, 2020 йилда қайта авж олган Тоғли Қорабоғ низосида Арманистон Озарбайжондан мағлубиятга учради. Бу эса ўз навбатида Арманистонда сиёсий мувозанатнинг бузилишига олиб келди. Шундан сўнг мамлакат пойтахти бўйлаб бир неча бор намойишлар бўлиб ўтди.\nМаълумот ўрнида, 2020 йилнинг 9 ноябрь куни Россия ва Озарбайжон Президентлари Владимир Путин, Илҳом Алиев ҳамда Арманистон Бош вазири Никол Пашинян Тоғли Қорабоғдаги ҳарбий ҳаракатларни тўлиқ тўхтатиш тўғрисида қўшма баёнот имзолади.\n19 Июнь 12:42 42256\n20 Июнь 20:21 26526\n19 Июнь 19:12 26341\n20 Июнь 17:30 19072\n21 Июнь 08:51 18656


Қирғизистонда Андижон фожеасининг 3 йиллиги хотирланади\n04 декабр 2020, Тошкент вақти: 00:15\nҚирғизистонлик ҳуқуқ ҳимоячилари 12 майда Андижон воқеалари қурбонлари хотирасига бағишланган тадбир ўтказади. Бу тадбирда Андижон воқеалари тўғрисидаги ҳужжатли фильм намойиш этилади ҳамда бу воқеанинг Қирғизистонга таъсири қандай бўлгани муҳокама этилади.\nБу борада бишкеклик ҳуқуқ ҳимоячилари махсус баёнот тарқатди.\n“13 майда тинч аҳолининг аёвсиз қирғин қилиниши билан дунёни ларзага солган Андижон воқеалари бўлиб ўтганига уч йил тўлади. Шу кунгача Ўзбекистонда Андижон воқеалари гувоҳлари ҳамда инсон ҳуқуқлари ҳимоячиларига нисбатан қувғинлар давом этмоқда”,- дейилади баёнотда.


Қирғизистон ҳукумати “Асман” экологик тоза “эртак шаҳри” қурилишини эълон қилди\n30 июн 2022, Тошкент вақти: 13:16\n"Асман" экологик тоза шаҳар лойиҳаси.\nҚирғизистон ҳукумати Иссиқкўл соҳили яқинида камида 500 минг аҳоли яшаши режалаштирилаётган “Асман” шаҳри қурилишини уч ой ичида бошлаши мумкин. Бу ҳақда Қирғизистон президенти маслаҳатчиси Равшан Собиров Озодлик радиоси қирғиз хизматига маълум қилди.\nУнга кўра, Министрлар кабинети раиси Улуқбек Марипов “Асман” шаҳрини қуриш бўйича ишчи гуруҳини ташкил этиш тўғрисидаги қарорни имзолади.\nРасмийлар “Асман” шаҳри экологик тоза ҳудуд деб эълон қилинишини, унда фақат электромобиллар ҳаракатланишига рухсат берилишини айтмоқда.\nЛойиҳани амалга оширишдан мақсад туризмни ривожлантириш, қўшимча иш ўринлари яратиш, Иссиқкўл вилоятида ишламай қолган қатор йирик корхоналар фаолиятини қайта тиклашдан иборат экани билдирилди.\nМаълум бўлишича, лойиҳани амалга оширишга 20 миллиард доллар маблағ керак бўлади. Равшан Собиров айни пайтда инвесторлар билан музокаралар олиб борилаётганини таъкидлади.\nАйрим экспертлар Озодлик радиоси қирғиз хизматига “Асман” экологик тоза шаҳрини қуриш лойиҳаси “хомҳаёл ва қирғиз ҳукуматининг қўлидан келмайдиган иш” деб ҳисоблашларини айтганлар.